RAZPISNA DOKUMENTACIJA

|  |
| --- |
| **JAVNI RAZPIS**  **ZA SPODBUJANJE RAZISKOVALCEV NA ZAČETKU KARIERE**  **(kratica javnega razpisa »JR RZK«)** |

# VSEBINA

[VSEBINA 2](#_Toc190150584)

[I. JAVNI RAZPIS 5](#_Toc190150585)

[I.1. Koncept programov 5](#_Toc190150586)

[I.2. Ključni pojmi 6](#_Toc190150587)

[I.3. Pogoji za kandidiranje in način preverjanja vstopnih pogojev 12](#_Toc190150588)

[II. PRIPRAVA PRIJAV IN IZPOLNJEVANJE OBRAZCEV 19](#_Toc190150589)

[II.1 Vsebina prijave 19](#_Toc190150590)

[II.2 Pojasnila ključnih pojmov v prijavnih obrazcih 20](#_Toc190150591)

[II.3 Izpolnjevanje prijave in obrazcev 21](#_Toc190150592)

[II.4 Kazalniki rezultata in učinka 29](#_Toc190150593)

[III. NAČIN IN POGOJI IZVAJANJA OPERACIJ 31](#_Toc190150594)

[III.1 Navodila, viri informacij in podlaga za izvajanje operacije 32](#_Toc190150595)

[III.2 Obdobje izvajanja operacije in obdobje upravičenosti 32](#_Toc190150596)

[III.3 Upravičeni stroški in način sofinanciranja 32](#_Toc190150597)

[IV. SPREMEMBE OPERACIJE 34](#_Toc190150598)

[V. OBVEŠČANJE IN INFORMIRANJE JAVNOSTI 35](#_Toc190150599)

[VI. PRILOGE K POJASNILOM JAVNEGA RAZPISA 36](#_Toc190150600)

1. JAVNI RAZPIS

Besedilo JAVNi RAZPIS ZA SPODBUJANJE RAZISKOVALCEV NA ZAČETKU KARIERE, kratica javnega razpisa »JR RZK« s celotno razpisno dokumentacijo je objavljeno na spletni strani [www.aris-rs.si/sl/razpisi/](http://www.aris-rs.si/sl/razpisi/) .

1. Besedilo javnega razpisa
2. Pojasnila prijaviteljem
3. Prijavni obrazec Digital Forms (OBRAZEC 0)
4. Prijavni obrazec (OBRAZEC 1)
5. Predstavitev raziskovalnega projekta (OBRAZEC 2 SLO) in predstavitev raziskovalnega projekta v angleškem jeziku (OBRAZEC 2 EN)
6. Finančni načrt (OBRAZEC 3)
7. Izjava o sprejemanju pogojev za prijavitelja (OBRAZEC 4)
8. Izjava o sprejemanju pogojev za gospodarski subjekt (OBRAZEC 5)
9. Izjava o sprejemanju pogojev za raziskovalca (OBRAZEC 6)
10. Soglasje za pridobitev podatkov FURS za prijavitelja (OBRAZEC 7)
11. Soglasje za pridobitev podatkov FURS za gospodarski subjekt (OBRAZEC 8)
12. Izjava o skladnosti z DNSH za prijavitelja (OBRAZEC 9)
13. Vzorec Pogodbe o sofinanciranju operacije (OBRAZEC 10)
14. Prednostna področja S5
15. Informacije o varstvu osebnih podatkov (ARIS)
16. POJASNILA JAVNEGA RAZPISA[[1]](#footnote-2)

Postopek za pripravo prijave, obvezne sestavine prijave in postopek oddaje prijave opredeljujeta javni razpis in predložena razpisna dokumentacija. Pojasnila prijaviteljem so neobvezni tehnični dokument, ki je v pomoč prijaviteljem pri pripravi prijave.

Za zagotovitev enake obravnave vseh prijav in s ciljem čim bolj poenostaviti delo prijaviteljem sta predpisana prijavni obrazec in obrazec za predstavitev raziskovalnega projekta, ki omogočata tudi dovolj veliko stopnjo prilagodljivosti glede na različne zasnove posameznih raziskovalnih projektov. V postopek izbora za sofinanciranje se bodo uvrstili samo pravilno in popolno posredovani izpolnjeni obrazci iz razpisne dokumentacije. Prijava mora biti predložena v elektronski verziji po elektronskem portalu ARIS Digital Forms, k njej pa v sklopu prijave po portalu ARIS Digital Forms priloženi vsi obrazci iz razpisne dokumentacije, ustrezno podpisani s kvalificiranim digitalnim potrdilom zakonitega zastopnika prijavitelja ali osebe, ki jo je ta pooblastil[[2]](#footnote-3).

Posamezni obrazci prijave, ki jih izpolnjujejo ali podpisujejo sodelujoči gospodarski subjekt, morajo biti prav tako ustrezno podpisani s kvalificiranim digitalnim potrdilom zakonitega zastopnika gospodarskega subjekta ali osebe, ki jo je ta pooblastil.

Pojasnila zajemajo dodatna pojasnila in poudarke:

1. Javni razpis
2. Priprava prijav in izpolnjevanje obrazcev
3. Način in pogoji izvajanja raziskovalnih projektov
4. Spremembe operacije
5. Obveščanje in informiranje javnosti
6. Priloge k pojasnilom javnega razpisa

# JAVNI RAZPIS

Pravne podlage za izvedbo JAVNEGA RAZPISA ZA SPODBUJANJE RAZISKOVALCEV NA ZAČETKU KARIERE (»JR RZK«) (v nadaljnjem besedilu: javni razpis) so navedene v preambuli javnega razpisa.

Pri izvajanju operacij pa morajo upravičenci upoštevati smernice, napotke, navodila in obveze iz vseh dokumentov, ki so navedeni v javnem razpisu, v pogodbi o sofinanciranju in objavljeni na spletni strani evropskasredstva.si.

Med njimi izpostavljamo:

* javni razpis,
* pogodbo o sofinanciranju operacije,

v času dodelitve pomoči veljaven in javno objavljen Program sodelovalnih raziskovalno-razvojnih projektov in drugih projektov, ki so predmet državnih pomoči Ministrstva za visoko šolstvo, znanost in inovacije 2022-2030[[3]](#footnote-4),

* veljavna Navodila organa upravljanja o upravičenih stroških za sredstva evropske kohezijske politike v programskem obdobju 2021–2027,
* veljavna Navodila organa upravljanja na področju zagotavljanja prepoznavnosti, preglednosti in komuniciranja vsebin evropske kohezijske politike v obdobju 2021–2027,
* veljavna Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021-2027.

Upravičenec je dolžan tekom izvajanja celotne operacije spremljati morebitne spremembe navodil in jih ves čas dosledno upoštevati.

Upravičenec je dolžan upoštevati tudi dodatna navodila oziroma spremembe navodil ARIS in zahteve glede informiranosti, priprave zahtevkov za sofinanciranje in poročil glede na veljavna pravila in predpise.

Podlago za izvajanje operacije predstavljata podpisana pogodba o sofinanciranju (vključno z vsemi navedenimi pravnimi podlagami) in celotna prijava na javni razpis.

## I.1. Koncept projektov

Javni razpis spodbuja sodelovanje med javnimi raziskovalnimi organizacijami (JRO) in gospodarskimi subjekti, krepi prenos in kroženje znanja ter spodbuja krepitev nadaljnje raziskovalne dejavnosti, medsebojno bogatenje sodelovanja in izgradnjo zaupanja med raziskovalno sfero in gospodarstvom, v skladu s S5 strategijo, kar prispeva k izboljšanju RRI okolja in dolgoročni konkurenčnosti slovenskega gospodarstva. Pri tem so raziskovalci na začetku kariere (v nadaljevanju: raziskovalci) ključni povezovalni člen med akademskim in gospodarskim okoljem, saj s svojim svežim znanjem in inovativnimi pristopi omogočajo učinkovit prenos znanja ter ustvarjanje tehnoloških rešitev.

Cilj javnega razpisa je spodbujanje neodvisnih raziskav, ki povezujejo akademsko in gospodarsko okolje ter povečujejo zasebna vlaganja v raziskave. S tem se dviga intenzivnost in kakovost inovacij, saj se raziskovalci v okviru javnih raziskovalnih organizacij (JRO) povežejo z gospodarstvom.

|  |
| --- |
| V okviru javnega razpisa tako lahko sodelujejo javne raziskovalne organizacije, gospodarski subjekti in raziskovalci, ki izpolnjujejo pogoje za kandidiranje in dodelitev sredstev iz točke 4 javnega razpisa in ki bodo izvedli inovativen raziskovalni projekt. |

**Izvajalci raziskovalnega projekta** sena javni razpis prijavljajo preko JRO. Z uspešno prijavo JRO raziskovalca zaposli za polni delovni čas za obdobje trajanja operacije, tj. 36 mesecev. Pred izvajanjem raziskovalnega projekta JRO in gospodarski subjekt sprejmeta pravno podlago, s katero opredelita skupno izvajanje raziskovalnih aktivnosti.

**Sofinanciranje** se izvaja po sistemu stroška na enoto (SE) za stroške dela, ki obsega stroške dela raziskovalca (plače, prispevki, povračila delodajalca vezana na zaposlitev raziskovalca) ter posredne stroške po pavšalni stopnji v višini 25 % upravičenih neposrednih stroškov osebja. Raziskovalec mora pri gospodarskem subjektu opraviti najmanj 1275 in največ 2550 ur raziskovalno-razvojnega dela v celotnem obdobju izvajanja operacije. Gospodarski subjekt nosi celotne stroške svojega sodelovanja v projektu.

**Izvajanje sofinanciranja (povračila stroškov)** za celotno operacijo poteka preko prijavitelja, ki je JRO. Osnova za plačilo je zahtevek za sofinanciranje z obveznimi prilogami, ki ga JRO predloži ARIS[[4]](#footnote-5). Dokazovane upravičenosti stroškov je na strani upravičenca, neupravičene stroške pa krije upravičenec sam. JRO mora zagotavljati transparentno vodenje stroškov in izpolnjevati vse zahteve javnega razpisa glede poročanja in informiranja ter hrambe in dostopnosti dokumentacije za preverjanja državnim organom in organom EU.

## I.2. Ključni pojmi

**Program evropske kohezijske politike v obdobju 2021–2027 v Sloveniji[[5]](#footnote-6)** je programski dokument, s katerim je Republika Slovenija v sodelovanju z Evropsko komisijo določila prednostna področja, potrebe, izzive, cilje ter predvidene rezultate in učinke ukrepov za programsko obdobje 2021–2027.

|  |
| --- |
| Spodbujanje sodelovanja med gospodarstvom in raziskovalnimi organizacijami je ključno za uresničevanje ciljev evropske kohezijske politike in Strategije trajnostne pametne specializacije (pojem obrazložen v nadaljevanju). Krepitev soustvarjanja, skupnega ustvarjanja in valorizacije znanja med akterji, vključenimi v industrijo, raziskave in inovacije ter po možnosti z drugimi deležniki, kot so javni organi in civilna družba, so bistvenega pomena za okrepitev raziskovalnega in inovacijskega ekosistema v EU. |

**Resolucija o znanstvenoraziskovalni in inovacijski strategiji Slovenije 2030 (v nadaljnjem besedilu: ReZrIS30)** je ključni strateški dokument za področje raziskav, razvoja in inovacij in je podlaga za oblikovanje politik, povezanih s področji družbenega, gospodarskega in trajnostnega razvoja ter družbenimi izzivi.

**Organ upravljanja (v nadaljnjem besedilu: OU)** je odgovoren za upravljanje Programa evropske kohezijske politike v obdobju 2021–2027 v Sloveniji v skladu z načelom dobrega finančnega poslovodenja. Vlogo OU izvaja Ministrstvo za kohezijo in regionalni razvoj (v nadaljnjem besedilu: MKRR).

**Posredniško telo** je resorno ministrstvo, ki opravlja naloge, določene v Uredbi EKP. To zajema naloge v okviru načrtovanja evropske kohezijske politike ter načina izbora in izvajanja operacij. Ministrstvo za visoko šolstvo, znanost in inovacije (v nadaljnjem besedilu: ministrstvo) nastopa v vlogi posredniškega telesa in zagotavlja finančna sredstva za izvedbo tega javnega razpisa.

**Izvajalsko telo (izvajalec javnega razpisa)** je ministrstvo, organ v sestavi ministrstva, vladna služba ali druga oseba javnega prava, ki pripravlja in izvaja ukrepe iz EKP 2021–2027. Za ta javni razpis je to Javna agencija za znanstvenoraziskovalno in inovacijsko dejavnost Republike Slovenije (v nadaljnjem besedilu: ARIS).

**Upravičenec** je prijavitelj, katerega raziskovalni projekt je izbran za sofinanciranje in s katerim ARIS sklene pogodbo o sofinanciranju operacije. Upravičenec izvaja izbran raziskovalni projekt oziroma operacijo in je odgovoren za njeno izvedbo.

**Javne raziskovalne organizacije (v nadaljnjem besedilu JRO)** so organizacije za raziskave in širjenja znanja in so javni zavodi ali visokošolski zavodi, vpisani v Evidenco RO, katerih glavni cilj je neodvisna izvedba temeljnih raziskav, industrijskih raziskav ali eksperimentalnega razvoja ali obsežno razširjanje rezultatov teh dejavnosti prek izobraževanja, objav ali prenosa znanja.

**Gospodarski subjekt** je pravna oseba, ustanovljena po ZGD-1 ali ZZad.

**Operacija** pomeni izbran raziskovalni projekt, ki ga za sofinanciranje izbere izvajalec javnega razpisa ter prispeva k ciljem prednostne naloge, na katere se nanaša.

**Število prijav na javni razpis za JRO** Posamezna JRO (kot posamezna JRO šteje JRO, ki je v evidencah ARIS vodena kot neodvisna raziskovalna organizacija, npr. članica univerze) se lahko, ob upoštevanju vsebinskega področja, ki ga pokriva, prijavi večkrat. Vsaka prijava predstavlja en raziskovalni projekt, vezan na enega raziskovalca, ki ga ob prijavi navede z imenom in priimkom. Prijavitelji lahko z imenom istega kandidata oddajo zgolj eno prijavo.

**Raziskovalni projekt**

Prijavitelj (JRO) prijavi raziskovalni projekt v okviru javnega razpisa z opredelitvijo izvajanja operacije. Uspešna izvedba raziskovalnega projekta pomeni doseganje projektnih ciljev, ki jih prijavitelj opredeli v prijavi in morajo biti konkretni, merljivi ter preverljivi.

|  |
| --- |
| Raziskovalni projekt prijavitelj predstavi v obliki povzetka in analitično v preglednicah v OBRAZCU 1, podrobneje pa raziskovalni projekt predstavi v OBRAZCU 2 SLO v slovenski in v OBRAZCU 2 EN v angleški verziji. |

Raziskovalni projekt se mora vsebinsko navezovati na opredelitve v 2. točki besedila javnega razpisa ter vključevati:

* + sodelovanje z gospodarstvom ter
  + raziskovalne aktivnosti raziskovalcev v okviru JRO preko sodelovanja v raziskovalnih skupinah.

**Projektni cilj**

Upravičenec je za namen spremljanja in vrednotenja raziskovalnega projekta dolžan spremljati doseganje projektnih ciljev in o tem obveščati ARIS. Projektne cilje, v prijavi določi in prikaže prijavitelj - upravičenec.

|  |
| --- |
| **PROJEKTNI CILJ** je konkreten, merljiv in preverljiv. Projektni cilji, zastavljeni na ravni celotnega raziskovalnega projekta, so usmerjeni k razvoju novih rešitev ter spodbujanju pretoka znanstvenega in raziskovalnega dela v prakso tj. gospodarstvo. |

Prijavitelj mora v prijavi realno prikazati načrtovane projektne cilje. Preveč optimistična pričakovanja lahko privedejo do nedoseganja zastavljenih projektnih ciljev in so lahko podlaga za zahtevo za vračilo prejetih sredstev. Podatki iz prijave (prejete dokumentacije) bodo osnova za spremljanje pričakovanih projektnih ciljev.

V primeru, da upravičenec ob zaključku raziskovalnega projekta ne bo dokazal uresničitve načrtovanih projektnih ciljev, bo ARIS lahko zahtevala vračilo že izplačanih sredstev oz. sorazmernega dela sredstev za nerealizirane aktivnosti in nedosežene projektne cilje, skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije. Uspešnost izvedbe mora biti dosežena najkasneje 12 mesecev po zaključku operacije.

**Postopek izbora prijav**

Za postopek ocenjevanja Znanstveni svet ARIS (v nadaljnjem besedilu: ZSA) s sklepom imenuje Zunanji ekspertni panel (v nadaljnjem besedilu: ZEP), ki ga sestavlja 14 članov, vsak za eno področje industrijskega ekosistema. ZEP za ocenjevanje prijav imenuje recenzente iz seznama elektronske aplikacije, ki omogoča izbiro recenzentov glede na vsebino prijave. Posamezno prijavo ocenjujeta 2 recenzenta, ki sta strokovnjaka področja industrijskega ekosistema, v katerega je uvrščena prijava. Naloga recenzentov je izdelava individualne ocene za posamično prijavo, sodelovanje pri pripravi usklajene ocene in priprava poročila za ZEP. V primeru neusklajene ocene dveh (2) recenzentov se imenuje tretjega recenzenta. Ocena je usklajena, če sta o njej soglasna dva od treh recenzentov. V primeru, da tudi dva od treh recenzentov ne podata usklajene individualne ocene, prijavo obravnava ZEP in odloči, ali se upošteva povprečje treh (3) individualnih ocen, ali pa se eno (1) individualno oceno izloči. Neodvisni strokovni nadzor nad konsistentnostjo ocenjevanja opravljajo znanstveni uredniki, ki jih na predlog ZEP imenuje ZSA. ZEP na podlagi poročil recenzentov ob upoštevanju pravil, navedenih v nadaljevanju, pripravi predlog prednostnega seznama prijav. Predlog prednostnega seznama prijav obravnava ZSA in sprejme sklep o predlogu izbora prijav. Na podlagi sklepa ZSA direktor ARIS sprejme sklep o izboru prijav, s katerim odloči ali se prijava izbere ali ne izbere za sofinanciranje.

|  |
| --- |
| 14 industrijskih ekosistemov: letalsko-vesoljska in obrambna industrija, agroživilski sektor, gradbeništvo, kulturni in ustvarjalni sektorji, digitalna industrija, elektronska industrija, energetsko intenzivna industrija, energija iz obnovljivih virov, zdravstvo, mobilnost – promet – avtomobilska industrija, lokalno, socialno gospodarstvo in civilna varnost, prodaja na drobno, tekstilna industrija in turizem.[[6]](#footnote-7) |

**Podrobnejše pojasnilo o načinu izbora**

V postopek izbora se uvrstijo vse pravočasne, formalno popolne prijave, ki izpolnjujejo vse pogoje navedene v točki 4 javnega razpisa. Postopek izbora prijav se vodi skladno s Splošnim aktom o postopkih sofinanciranja in je opisan v nadaljnjih odstavkih predmetne točke.

Pri izboru se upošteva naslednje splošne omejitve, in sicer:

* Če posamezna prijava ne doseže mejnega praga, ki za kriterije »Znanstvena odličnost«, »Družbeni in gospodarski vpliv« in »Kakovost in učinkovitost izvedbe« predstavlja tri (3) točke, ali skupnega mejnega praga teh treh kriterijev, to je 10 točk, se ne more uvrstiti v izbor za sofinanciranje. Točke iz dodatnih kriterijev v skupni mejni prag ne štejejo.
* Če je več prijav ocenjenih z enakim številom točk, se izmed teh višje uvrsti tista, ki bo imela več točk pri kriteriju »Družbeni in gospodarski vpliv«. Če so tudi po tem kriteriju prijave enako ocenjene, se kot odločujoči kriterij vzame število točk pri naslednjih kriterijih - upoštevaje vrstni red: 1.) »Znanstvena odličnost«, 2.) »Kakovost in učinkovitost izvedbe«. Če so tudi po upoštevanju teh kriterijev prijave enako ocenjene, se uvrsti višje prijava, ki ima izpolnjenega enega od dodatnih kriterijev (»Reintegracija s pridobljenimi referencami v tujini« ali »Brezposelnost«). Če so tudi po upoštevanju teh kriterijev prijave enako uvrščene, se višje uvrsti tista prijava, ki je bila prva popolno oddana glede na čas oddaje.

V izbor za sofinanciranje se glede na zgoraj naštete splošne omejitve uvrstijo prijave do višine razpoložljivih sredstev.

Sklep o izboru prijav se pošlje prijaviteljem, rezultati izbora prijav pa se skladno s Splošnim aktom o sofinanciranju (29. in 30. člen) objavijo na spletni strani ARIS.

Prijavitelji, katerih prijave so izbrane za sofinanciranje, so na podlagi sklepa o izboru prijav pozvani k podpisu pogodbe o sofinanciranju operacije.

Če prijavitelj ne pristopi k podpisu pogodbe o sofinanciranju operacije skladno s pozivom ARIS, se šteje, da je umaknil prijavo za pridobitev sredstev. V tem primeru lahko ARIS dodeli sredstva prijavitelju z najvišjim številom doseženih točk, ki je glede na opisan postopek izbora naslednji po vrstnem redu na predlogu prednostnega seznama prijav.

**Umestitev raziskovalnega projekta in skladnost s S5**

Do sofinanciranja so upravičeni le tisti raziskovalni projekti, ki se lahko uvrstijo v eno od prednostnih področij S5. S5 predstavlja povezovalni dokument že sprejetih strateških dokumentov in naslavlja cilje obstoječe **Strategije razvoja Slovenije 2030[[7]](#footnote-8)**. Strateški cilj S5 je zeleni prehod, ki ga razumemo kot »inovativna, nizkoogljična, digitalna in na znanju temelječa preobrazba gospodarstva in družbe«. S5 predstavlja deset (10) prednostnih področij:

* Pametna mesta in skupnosti
* Horizontalna mreža informacijsko-komunikacijskih tehnologij (IKT)
* Zdravje-medicina
* Pametne stavbe in dom z lesno verigo
* Trajnostna pridelava hrane
* Mreže za prehod v krožno gospodarstvo
* Trajnostni turizem
* Mobilnost
* Tovarne prihodnosti
* Materiali kot končni produkti

|  |
| --- |
| Prijavitelj v obrazcih (OBRAZEC 0, OBRAZEC 1, OBRAZEC 2 SLO, OBRAZEC 2 EN) v prijavi na javni razpis jasno opredeli izbrano prednostno področje S5[[8]](#footnote-9) in fokusno področje ter produktno smer v katerega se uvršča prijavljeni raziskovalni projekt.  Raziskovalni projekt mora naslavljati vsaj eno (1) od desetih (10) prednostnih področij S5. V kolikor raziskovalni projekt naslavlja več prednostnih področij S5, prijavitelj izbere tisto, ki v večji meri ustreza vsebini raziskovalnega projekta. Pri utemeljevanju navezanosti na S5 pa lahko izpostavi tudi morebitna dodatna področja, katera naslavlja njegov raziskovalni projekt.  Umeščenost v prednostno področje ni zgolj predmet ocenjevanja, temveč splošni pogoj javnega razpisa.  Pri uvrščanju raziskovalnega projekta v smer znotraj izbranega prednostnega področja uporabe veljavne S5 si lahko pomagate z dokumentom S5 Slovenska strategija trajnostne pametne specializacije verzija 1.1. dosegljiva na spletnem naslovu: <https://evropskasredstva.si/app/uploads/2024/02/Strategija-S5_verzija_1_1.pdf>. |

**Umestitev raziskovalnega projekta v eno izmed področij industrijskega ekosistema**

Prijavitelji bodo morali v svoji prijavi jasno navesti in utemeljiti tudi umeščenost raziskovalnega projekta v eno (1) področje industrijskega ekosistema.

Kakovost utemeljitve in umestitev raziskovalnega projekta v področje industrijskega ekosistema ni predmet ocenjevanja, ampak zgolj podlaga za izvedbo ocenjevanja.

|  |
| --- |
| 14 industrijskih ekosistemov[[9]](#footnote-10):   1. letalsko-vesoljska in obrambna industrija, 2. agroživilski sektor, 3. gradbeništvo, 4. kulturni in ustvarjalni sektorji, 5. digitalna industrija, 6. elektronska industrija, 7. energetsko intenzivna industrija, 8. energija iz obnovljivih virov, 9. zdravstvo, 10. mobilnost – promet – avtomobilska industrija, 11. lokalno, socialno gospodarstvo in civilna varnost, 12. prodaja na drobno, 13. tekstilna industrija, 14. turizem. |

**Načelo DNSH**

Raziskovalni projekt mora biti tehnološko nevtralen v smislu vpliva na okolje na ravni njegove uporabe in slediti načelu »da se ne škoduje bistveno« (angleško »Do No Significant Harm«, v nadaljnjem besedilu: DNSH).

Načelo DNSH zavezuje sodelujoče pri raziskovalnem projektu, da raziskovalni projekt in njegovi rezultati:

* ne bodo povzročili večjih emisij toplogrednih plinov,
* ne bodo imeli negativnih vplivov na podnebje (na trenutne in pričakovane razmere),
* ne bodo imeli negativnega vpliva na trajnostno rabo in varstvo vodnih in morskih virov,
* bodo skladni s konceptom krožnega gospodarstva,
* ne bodo bistveno povečali emisij, onesnaževali zraka, vode ali tal,
* ne bodo bistveno škodovali varovanju in ohranjanju biotske raznovrstnosti in ekosistemov.

|  |
| --- |
| Prijavitelj potrdi skladnost z DNSH v obliki izjave in sprejemanja pogojev javnega razpisa, prav tako pa zahtevano izpolnjevanje podrobneje opredeli v OBRAZCU 2. Prijavitelj utemelji skladnost z DNSH v vsebini in opisu raziskovalnega projekta ter potrdi s podpisom OBRAZCA 9. |

**Sodelovanje med JRO in gospodarskim subjektom:** Ob prijavi na javni razpis se gospodarski subjekt zaveže k sodelovanju z JRO. Pred izvajanjem raziskovalnega projekta JRO in gospodarski subjekt sprejmeta pravno podlago, v kateri opredelita skupno izvajanje raziskovalnih aktivnosti. Gospodarski subjekt nosi celotne stroške svojega sodelovanja v projektu. Gospodarski subjekt v izjavi (OBRAZEC 5) potrdi, da je seznanjen z opredelitvijo vsebine raziskovalnega projekta in se strinja in prevzema vse pravne in finančne odnose, ki so pogoj za uspešno sodelovanje in zaključek neodvisnega raziskovalnega projekta. Hkrati se zaveže, da bo k izvedbi raziskovalnega projekta prispeval s fizičnimi in intelektualnimi kapacitetami (uporaba znanja, opreme in drugih resursov podjetja) ter dejavno omogočal učinkovito in uspešno izvedbo raziskovalnega projekta v okviru raziskovalne organizacije. Gospodarski subjekt se mora strinjati, da se pravice intelektualne lastnine, ki izhajajo iz dejavnosti raziskovalne organizacije, v celoti pripišejo in dodelijo raziskovalni organizaciji.

**Finančna konstrukcija raziskovalnega projekta**

Raziskovalni projekt mora izkazovati zaprto finančna konstrukcijo. Za zaprto finančno konstrukcijo se smatra tista, ki verodostojno izkaže in predvidi ustrezna potrebna sredstva za izvedbo aktivnosti do zaključka raziskovalnega projekta . Prijavitelj in prijava morata jasno v OBRAZCIH 1, 2 in 3 izkazati ustreznost in zaprtost finančne konstrukcije.

**Regija izvajanja**

Sredstva se bodo delila na kohezijsko regijo Vzhodna Slovenija oziroma Zahodna Slovenija, in sicer v odvisnosti od tega, kje bosta prijavitelj in gospodarski subjekt izvajala raziskovalne aktivnosti operacije.Prijavitelj in gospodarski subjekt morata aktivnosti izvajati v isti kohezijski regiji.Aktivnosti se lahko izvajajo le v kohezijski regiji, kjer imata prijavitelj in gospodarski subjekt sedež, poslovno enoto ali podružnico.

Regija izvajanja aktivnosti mora biti v prijavi na javni razpis in v pogodbi o sofinanciranju nedvoumno opredeljena.

|  |
| --- |
| Sedež, poslovna enota ali podružnica mora biti dve (2) leti pred datumom oddaje prijave vpisana v Poslovni register Slovenije oz. v Sodni register.  Sredstva se bodo razporejala glede na umeščenost prijave v posamezno kohezijsko regijo do zapolnitve višine sredstev, ki so na razpolago za posamezni kohezijski regiji.  Prijavitelj in gospodarski subjekt se opredelita glede na kohezijski regiji (NUTS2). Za opredelitev regij glej: <https://www.gov.si/teme/kohezijski-regiji-v-sloveniji/>.  Sprememba regije izvajanja po oddaji prijave ni dopustna. |

**Čas izvajanja raziskovalnega projekta**

Aktivnosti raziskovalnega projekta se morajo izvajati največ 36 mesecev in se zaključiti najpozneje do 30. 6. 2029. Raziskovalni projekt se ne sme začeti izvajati pred izdajo sklepa o izboru prijav.

|  |
| --- |
| Prijavitelj utemelji skladnost z navedenim v vsebini in opisu raziskovalnega projekta, zahtevanih časovnicah, predvideni dinamiki financiranja in s sprejemanjem pogojev javnega razpisa. |

**Zahtevek za izplačilo**

Upravičenec z oddanim zahtevkom za izplačilo uveljavlja upravičene stroške tako, da do roka, določenega v pogodbi o sofinanciranju, ARIS posreduje zahtevek za izplačilo z vso potrebno dokumentacijo. ARIS izvede ustrezne postopke obdelave zahtevka za izplačilo, da zagotovi pravilnost in upravičenost uveljavljanih stroškov in izdatkov s strani končnih prejemnikov.

**Poslovna skrivnost**

Zakon o dostopu do informacij javnega značaja informacijo javnega značaja opredeljuje kot: »Informacija javnega značaja je informacija, ki izvira iz delovnega področja organa, nahaja pa se v obliki dokumenta, zadeve, dosjeja, registra, evidence ali dokumentarnega gradiva, ki ga je organ izdelal sam, v sodelovanju z drugim organom, ali pridobil od drugih oseb.« Prijavitelje na javni razpis zato opozarjamo, naj tiste dele prijave, v katerih se nahajajo zaupni podatki, posebej označijo kot poslovno skrivnost. Vsi tisti deli prijave, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja.

## I.3. Pogoji za kandidiranje in način preverjanja vstopnih pogojev

V tej točki so navedeni pogoji za kandidiranje na javnem razpisu, ki jih morajo izpolnjevati prijavitelji in so predmet preverjanja s strani uradne osebe ARIS. V primeru, da katerikoli od navedenih pogojev ni izpolnjen, se ocenjevanje po kriterijih ne izvede, prijava pa se zavrne.

V postopek izbora se uvrstijo samo pravočasne in popolne prijave, oddane na elektronski način po portalu ARIS Digital Forms, ki izpolnjujejo pogoje iz točke 4 javnega razpisa.

ARIS bo pogoje preverjala na podlagi navedb v obrazcih in izjavah, ki so del razpisne dokumentacije, v javno dostopnih evidencah in bazah podatkov (evidence ARIS, FURS, AJPES, ZZZS, izvajalskih teles posredniškega telesa,…) in/ali zahtevala dodatne obrazložitve, pojasnila, dokazila.

Posamezni pogoji se preverjajo (na strani ARIS) oziroma dokazujejo (na strani prijavitelja) z dokazili, izjavami in vpogledom v javno dostopne evidence in baze podatkov, kot izhajajo iz spodnje preglednice.

Če ARIS ugotovi, da prijavitelj v prijavi navaja napačne podatke ali da je podal lažno izjavo, se prijava lahko zavrne.

**Dokazila in način preverjanja pogojev**

|  |  |  |  |
| --- | --- | --- | --- |
|  | **POGOJ** | **DOKAZILO** | **NAČIN PREVERJANJA POGOJA** |
| **Pogoji za prijavitelja** | | | |
| Vsak prijavitelj mora izpolnjevati naslednje pogoje za kandidiranje: | | | |
| 1. | ima sedež v Republiki Sloveniji; | Prijavni obrazec (OBRAZEC 1) | Preverljivost prijave z dostopnimi evidencami v bazi AJPES. |
| 2. | ima sedež ali poslovno enoto, kjer se bodo izvajale aktivnosti projekta, v isti kohezijski regiji; Če prijavitelj izvaja projekt v poslovni enoti, mora biti ta ustanovljena vsaj dve (2) leti pred datumom oddaje prijave na ta javni razpis. | Prijavni obrazec (OBRAZEC 1) | Preverljivost prijave s Sodnim registrom in dostopnimi evidencami v bazi AJPES. |
| 3. | na dan oddaje prijave nima neporavnanih zapadlih finančnih obveznosti v višini 50 evrov ali več do ministrstva oziroma do izvajalskih institucij ministrstva, pri čemer neporavnane obveznosti izhajajo iz naslova pogodb o (so)financiranju oziroma o dodelitvi javnih sredstev in so bile kot neporavnane in zapadle spoznane v pravnomočni odločitvi pristojnega sodišča; | Prijava v celoti in Izjava o sprejemanju pogojev (OBRAZEC 4) | Preverljivo s prijavo in poizvedbo pri ministrstvu oziroma izvajalskih institucijah ministrstva. |
| 4. | na dan oddaje prijave nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje prijave); šteje se, da obveznosti niso izpolnjene tudi, če na dan oddaje prijave niso predloženi vsi obračuni davčnih odtegljajev za dohodke iz delovnega razmerja za obdobje zadnjega leta od oddaje prijave. V primeru izkazanih neporavnanih zapadlih davčnih obveznosti na dan oddaje prijave, lahko naknadno in do roka, ki ga postavi ARIS, pridobi ustrezno potrdilo davčnega organa, s katerim se dokazuje izpolnjevanje pogoja; | Prijava v celoti in Izjava o sprejemanju pogojev (OBRAZEC 4), Soglasje za pridobitev podatkov FURS (OBRAZEC 7). | Preverljivo s prijavo in dostopnimi evidencami pri FURS. |
| 5. | med njim in ministrstvom oziroma izvajalskimi institucijami ministrstva niso bila pri že sklenjenih pogodbah o sofinanciranju s pravnomočno sodno odločbo ugotovljena kazniva dejanja iz 24. in 25. poglavja Kazenskega zakonika (Uradni list RS, št. 50/12 – uradno prečiščeno besedilo 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24 – odl. US) v povezavi s porabo javnih sredstev, dokler trajajo pravne posledice obsodbe za pravno osebo ali odgovorno osebo pravne osebe; | Prijava v celoti in Izjava o sprejemanju pogojev (OBRAZEC 4). | Preverljivo s prijavo in poizvedbo pri ministrstvu oziroma izvajalskih institucijah ministrstva |
| 6. | na dan oddaje prijave ni v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, 176/21 – uradno prečiščeno besedilo, 178/21 – popr. 196/21 – odl. US, 157/22 – odl. US, 35/23 – odl. US, 57/23 – odl. US, 102/23 in 25/25 – odl. US); | Prijava v celoti in Izjava o sprejemanju pogojev (OBRAZEC 4). | Preverljivo s prijavo in dostopnimi evidencami v bazi AJPES. |
| 7. | zanj ni podana prepoved poslovanja v razmerju do ministrstva v obsegu, kot izhaja iz 35. in 36. člena ZIntPK; | Prijava v celoti in Izjava o sprejemanju pogojev (OBRAZEC 4). | Preverljivo na aplikaciji Erar – Omejitve poslovanja. |
| 8. | za iste upravičene stroške in aktivnosti, ki so predmet sofinanciranja v tem javnem razpisu, ni pridobil sredstev iz drugih javnih virov (sredstev evropskega, državnega ali lokalnega proračuna), vključno s pomočjo de minimis (prepoved dvojnega sofinanciranja); | Izjava o sprejemanju pogojev (OBRAZEC 4) | Preverljivo s prijavo in poizvedbo pri ministrstvih oziroma izvajalskih institucijah ministrstev ter z dostopnimi evidencami oziroma informacijskimi sistemi (npr. ARACHNE) |
| 9. | ni kapitalsko ali kakorkoli drugače lastniško ali upravljavsko povezan z gospodarskim subjektom, s katerim načrtuje sodelovanje v prijavi na ta javni razpis; | Izjava o sprejemanju pogojev (OBRAZEC 4) | Preverljivo s prijavo in dostopnimi evidencami (npr. AJPES, e-bonitete). |
| 10. | zakoniti zastopnik JRO prijaviteljice ali raziskovalec v raziskovalni organizaciji prijaviteljici ni hkrati tudi družbenik ali odgovorna oseba sodelujočega gospodarskega subjekta, ni z njim v sorodstvenem razmerju ali kako drugače interesno povezan. | Izjava o sprejemanju pogojev (OBRAZEC 4) | Preverljivo s prijavo in dostopnimi evidencami. |
| **Pogoji za gospodarski subjekt** | | | |
| 1. | ima sedež v Republiki Sloveniji; | Izjava o sprejemanju pogojev (OBRAZEC 5). | Preverljivo s prijavo in dostopnimi evidencami v bazi AJPES . |
| 2. | ima sedež, poslovno enoto ali podružnico, kjer se bodo izvajale aktivnosti projekta, v isti kohezijski regiji kot prijavitelj; Če gospodarski subjekt izvaja projekt v poslovni enoti, mora biti ta ustanovljena vsaj dve (2) leti pred datumom oddaje prijave na ta javni razpis (upošteva se datum vpisa v sodni oziroma drug ustrezen register); | Izjava o sprejemanju pogojev (OBRAZEC 5). | Preverljivo s prijavo, Sodnim registrom in dostopnimi evidencami v bazi AJPES. |
| 3. | podjetje je gospodarska družba, ustanovljena po ZGD-1 ali ZZad; | Prijava v celoti in Izjava o sprejemanju pogojev (OBRAZEC 5). | Preverljivo s prijavo in dostopnimi evidencami v bazi AJPES. |
| 4. | na dan oddaje prijave nima neporavnanih zapadlih finančnih obveznosti v višini 50 evrov ali več do ministrstva oziroma do izvajalskih institucij ministrstva, pri čemer neporavnane obveznosti izhajajo iz naslova pogodb o (so)financiranju oziroma o dodelitvi javnih sredstev in so bile kot neporavnane in zapadle spoznane v pravnomočni odločitvi pristojnega sodišča; | Izjava o sprejemanju pogojev (OBRAZEC 5). | Preverljivo s prijavo in poizvedbo pri ministrstvu oziroma izvajalskih institucijah ministrstva. |
| 5. | na dan oddaje prijave nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje prijave); šteje se, da obveznosti niso izpolnjene tudi, če na dan oddaje prijave niso predloženi vsi obračuni davčnih odtegljajev za dohodke iz delovnega razmerja za obdobje zadnjega leta od oddaje prijave. V primeru izkazanih neporavnanih zapadlih davčnih obveznosti na dan oddaje prijave, lahko naknadno in do roka, ki ga postavi ARIS pridobi ustrezno potrdilo davčnega organa, s katerim se dokazuje izpolnjevanje pogoja; | Soglasje za pridobitev podatkov FURS (OBRAZEC 8) | Preverljivo s prijavo in dostopnimi evidencami pri FURS. |
| 6. | med njim in ministrstvom oziroma izvajalskimi institucijami ministrstva niso bila pri že sklenjenih pogodbah o sofinanciranju s pravnomočno sodno odločbo ugotovljena kazniva dejanja iz 24. in 25. poglavja Kazenskega zakonika (Uradni list RS, št. 50/12 – uradno prečiščeno besedilo 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24 – odl. US) v povezavi s porabo javnih sredstev, dokler trajajo pravne posledice obsodbe za pravno osebo ali odgovorno osebo pravne osebe; | Izjava o sprejemanju pogojev (OBRAZEC 5). | Preverljivo s prijavo in poizvedbo pri ministrstvu oziroma izvajalskih institucijah ministrstva. |
| 7. | ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje prijave ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, 176/21 – uradno prečiščeno besedilo, 178/21 – popr. 196/21 – odl. US, 157/22 – odl. US, 35/23 – odl. US, 57/23 – odl. US, 102/23 in 25/25 – odl. US) in ni v postopku likvidacije po ZGD-1; | Izjava o sprejemanju pogojev (OBRAZEC 5). | Preverljivo s prijavo in dostopnimi evidencami v bazi AJPES. |
| 8. | zanj ni podana prepoved poslovanja v razmerju do ministrstva v obsegu, kot izhaja iz 35. in 36. člena ZIntPK; | Izjava o sprejemanju pogojev (OBRAZEC 5). | Preverljivo na aplikaciji Erar – Omejitve poslovanja. |
| 9. | ne prejema in ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko člena 2finan Uredbe Komisije (EU) št. 651/2014; | Izjava o sprejemanju pogojev (OBRAZEC 5) | Preverljivo s prijavo in dostopnimi evidencami MGTŠ. |
| 10. | dejanski lastnik(i) družbe v skladu z 19. členom Zakona o preprečevanju pranja denarja in financiranja terorizma niso vpleten(i) v postopke pranja denarja in financiranja terorizma; | Izjava o sprejemanju pogojev (OBRAZEC 5). | Preverljivo s prijavo, dostopnimi evidencami v bazi AJPES in poizvedbo pri organih nadzora izvajanja določb zakona. |
| 11. | na zadnji dan predhodnega koledarskega leta (31. 12.) glede na datum oddaje prijave na ta javni razpis zaposluje vsaj tri (3) osebe. | Prijava v celoti in Izjava o sprejemanju pogojev (OBRAZEC 5), Potrdilo Zavoda za zdravstveno zavarovanje Slovenije o številu zaposlenih. | Preverljivo s prijavo in dostopnimi evidencami ZZZS oziroma drugim ustreznim potrdilom. |
| 12. | je ustanovljen vsaj dve (2) leti pred datumom oddaje prijave na javni razpis (upošteva se datum vpisa v sodni oziroma drug ustrezni register); | Izjava o sprejemanju pogojev (OBRAZEC 5) | Preverljivo s prijavo, Sodnim registrom in dostopnimi evidencami v bazi AJPES. |
| **Pogoji za raziskovalca** | | | |
| Raziskovalci morajo izpolnjevati naslednje pogoje: | | | |
| 1. | na dan objave javnega razpisa ni v delovnem razmerju pri prijavitelju projekta; | Izjava raziskovalca o sprejemanju pogojev javnega razpisa (OBRAZEC 6) | Preverljivo s prijavo in poizvedbo pri ZZZS |
| 2. | je vključen le v en raziskovalni projekt, prijavljen na ta javni razpis; | Izjava raziskovalca o sprejemanju pogojev javnega razpisa (OBRAZEC 6) | Preverljivo s prijavo |
| 3. | je uspešno zaključil doktorski študij in pridobil doktorat znanosti v obdobju od 1. 10. 2018 do izteka roka za oddajo prijav na ta javni razpis, 11. 7. 2025 ; | Dokument o pridobitvi doktorata znanosti | Preverljivo s prijavo, ustreznim dokumentom in poizvedbo pri univerzi, ki je dokument izdala. |
| 4. | ni bil sofinanciran iz sredstev Javnega razpisa za spodbujanje raziskovalcev na začetku kariere 2.1, objavljenega v Uradnem listu RS št. 48/2018 z dne 13. 7. 2018; | Izjava raziskovalca o sprejemanju pogojev javnega razpisa (OBRAZEC 6) | Preverljivo s prijavo, dostopnimi evidencami in poizvedbo pri ministrstvu |
| 5. | po uspešno zaključenem doktorskem študiju in pridobitvi doktorata znanosti ni bil sofinanciran iz sredstev Javnega razpisa za sofinanciranje raziskovalnih projektov, ki ga razpisuje ARIS; | Izjava raziskovalca o sprejemanju pogojev javnega razpisa (OBRAZEC 6) | Preverljivo s prijavo in evidencami ARIS |
| Raziskovalci lahko izpolnjujejo tudi naslednje dodatne pogoje: | | | |
| 1. | Raziskovalec je na dan objave javnega razpisa prijavljen v evidenci brezposelnih oseb Zavoda Republike Slovenije za zaposlovanje. | Potrdilo o brezposelnosti | Preverljivo s prijavo in poizvedbo pri ZRSZ |
| 2. | Raziskovalec, ki za potrebe projekta prihaja s pridobljenimi referencami iz tujine, mora poleg predhodno naštetega izpolnjevati še naslednje dodatne pogoje:  - ima na dan objave javnega razpisa začasno ali stalno prebivališče v tujini;  - ima od 1. 1. 2018 naprej najmanj eno (1) leto delovnih izkušenj v tujini na področju RRI ali je na dan objave razpisa zaposlen v tujini na področju RRI. | Potrdilo o začasnem ali stalnem prebivališču v tujini na dan objave javnega razpisa, Pogodba o zaposlitvi v tujini | Preverljivo s prijavo in dostopnimi evidencami |
| **Pogoji za raziskovalni projekt** | | | |
| Prijavljeni raziskovalni projekt mora izpolnjevati naslednje pogoje: | | | |
| 1. | biti mora skladen z namenom, ciljem in s predmetom javnega razpisa; | Prijava v celoti in Predstavitev raziskovalnega projekta (OBRAZEC 2), Finančni načrt (OBRAZEC 3). | Preverljivo s prijavo in dostopnimi evidencami. |
| 2. | raziskovalni projekt se izvaja znotraj raziskovalne skupine; | Predstavitev raziskovalnega projekta (OBRAZEC 2) | Preverljivo s prijavo in dostopnimi evidencami (npr. SICRIS) |
| 3. | izvajati se mora le v eni kohezijski regiji, in sicer bodisi v kohezijski regiji Vzhodna Slovenija bodisi v kohezijski regiji Zahodna Slovenija; | Prijava v celoti in Predstavitev raziskovalnega projekta (OBRAZEC 2), Finančni načrt (OBRAZEC 3),  Izjava o sprejemanju pogojev (OBRAZEC 4). | Preverljivo s prijavo |
| 4. | uvrščen mora biti v eno od desetih prednostnih področij S5 in v ustrezno fokusno področje ter produktno smer; | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4). | Preverljivo s prijavo |
| 5. | ne sme se začeti izvajati pred izdajo sklepa o izboru prijave. | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4). | Preverljivo s prijavo |
| 6. | ni in do izdaje sklepa o izboru prijave za sofinanciranje ne bo prejel financiranja iz javnih sredstev za isti namen; | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4). | Preverljivo s prijavo in poizvedbo pri ministrstvih oziroma izvajalskih institucijah ministrstev. |
| 7. | čas trajanja izvedbe raziskovalnega projekta je 36 mesecev; izvedba raziskovalnega projekta lahko traja do najpozneje 30. 6. 2029; | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4). | Preverljivo s prijavo |
| 8. | načrtovana višina sofinanciranja upravičenih stroškov znaša največ 194.310,00 EUR; | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4), Finančni načrt (OBRAZEC 3). | Preverljivo s prijavo |
| 9. | finančni načrt in višina sofinanciranja morata biti skladna z opredelitvami 11. točke tega javnega razpisa; | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4), Finančni načrt (OBRAZEC 3). | Preverljivo s prijavo |
| 10. | raziskovalni projekt mora biti skladen z okoljskim načelom »da se ne škoduje bistveno« (t.i. DNSH oz. »*Do No Significant Harm«*); | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4), Izjava o skladnosti projekta z »načelom, da se ne škoduje bistveno« (načelo DNSH) (OBRAZEC 9). | Preverljivo s prijavo |
| 11. | izkazovati mora skladnost s cilji področnih strategij, resolucij, nacionalnih programov. | Prijava v celoti in Predstavitev raziskovalnega projekta (OBRAZEC 2), Izjava o sprejemanju pogojev (OBRAZEC 4). | Preverljivo s prijavo |

**ARIS lahko poleg zgoraj navedenih dokazil od prijavitelja zahteva še dodatna pojasnila in/ali dokazila ter preverja pogoje za kandidiranje še na druge načine.**

# PRIPRAVA PRIJAV IN IZPOLNJEVANJE OBRAZCEV

Pri pripravi prijave je potrebno upoštevati strukturo predloženih obrazcev. Prijava je zasnovana tako, da zagotovi predstavitev pomembnih vidikov načrtovanega dela in hkrati omogoča strokovnjakom učinkovito oceno po merilih vrednotenja. Prijave bodo vrednotene take, kot so bile predložene, in ne glede na njihov potencial ob spremembah. To pomeni, da imajo priložnost financiranja samo prijave, ki uspešno naslavljajo vse zahtevane vidike.

## II.1 Vsebina prijave

Prijava se šteje za popolno, če vsebuje vse pravilno in popolno izpolnjene naslednje obrazce 0–13, ki so sestavni del razpisne dokumentacije:

1. Prijavni obrazec Digital Forms (OBRAZEC 0)
2. Prijavni obrazec (OBRAZEC 1)
3. Predstavitev raziskovalnega projekta (OBRAZEC 2 SLO) in predstavitev raziskovalnega projekta v angleškem jeziku (OBRAZEC 2 EN)
4. Finančni načrt raziskovalnega projekta (OBRAZEC 3)
5. Izjava o sprejemanju pogojev za prijavitelja (OBRAZEC 4)
6. Izjava o sprejemanju pogojev za gospodarski subjekt (OBRAZEC 5)
7. Izjava o sprejemanju pogojev za raziskovalca (OBRAZEC 6)
8. Soglasje za pridobitev podatkov FURS za prijavitelja (OBRAZEC 7)
9. Soglasje za pridobitev podatkov FURS za gospodarski subjekt (OBRAZEC 8)
10. Izjava o skladnosti z DNSH za prijavitelja (OBRAZEC 9)
11. Parafiran vzorec Pogodbe o sofinanciranju operacije (OBRAZEC 10)
12. Obvezne priloge:

- Potrdilo Zavoda za zdravstveno zavarovanje Slovenije o številu zaposlenih (GS)

- Potrdilo o brezposelnosti (v primeru uveljavljanja dodatnega kriterija »Brezposelnost«)

- Pogodba o zaposlitvi v tujini (v primeru uveljavljanja dodatnega kriterija »Reintegracija s pridobljenimi referencami v tujini«)

- Potrdilo o začasnem ali stalnem prebivališču v tujini na dan objave javnega razpisa (v primeru uveljavljanja dodatnega kriterija »Reintegracija s pridobljenimi referencami v tujini«)

|  |
| --- |
| Prijavitelji morajo uporabiti izključno obrazce iz razpisne dokumentacije, ki se jih ne sme spreminjati.  Vse obrazce morajo prijavitelji izpolniti v slovenskem jeziku, razen dela priloge OBRAZEC 0 - Prijavni obrazec, kjer je treba del obrazca izpolniti v angleškem jeziku, in priloge OBRAZEC 2 EN - Predstavitev raziskovalnega projekta v angleškem jeziku.  Prijavo mora prijavitelj izpolniti in oddati preko spletne aplikacije ARIS Digital Forms , v katerem je zagotovljen enolični identifikator prijavitelja, ki ga določi ARIS. V celoti izpolnjene obrazce in obvezne priloge (OBRAZCI pod točko 1 do 10) je potrebno v spletno aplikacijo ARIS Digital Forms naložiti v digitalno podpisani pdf obliki.  Vse zahtevane dokumente prijavitelj odda na portalu ARIS Digital Forms kot priloge k prijavi (za prijavo izbere obrazec ARIS JR RZK). Prijavitelj odda vse obrazce v obliki pdf, razen OBRAZCA 3, ki ga prijavitelj odda v xls obliki in v podpisani pdf obliki.  Prijavitelj prav tako predloži vse zahtevane obrazce za raziskovalca in gospodarski subjekt (OBRAZEC 5, 6 in 8). Navedeni obrazci morajo biti podpisani s kvalificiranim digitalnim potrdilom zakonitega zastopnika ali osebe, ki jo je ta pooblastil.  Prijavitelj je dolžan preveriti ustreznost seštevkov in pravilnosti vnosov v vseh izpolnjenih obrazcih. |

Obvezne priloge pod točko 11 je potrebno naložiti v scan obliki originalnih dokumentov.

Prijavo na javni razpis mora oddati prijavitelj (tj. JRO).

Prijavitelje na javni razpis opozarjamo, naj tiste **dele prijave, v katerih se nahajajo zaupni podatki**, posebej označijo kot **poslovno skrivnost.** Vsi tisti deli prijave, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Poslovno skrivnost se označi tako, da se v primeru krajše vsebine na začetku le-te jasno navede »**POSLOVNA SKRIVNOST«,** v primeru daljše vsebine celotne strani pa se navede **»POSLOVNA SKRIVNOST«** na vrhu strani. Napis »POSLOVNA SKRIVNOST« naj bo označen z dovolj velikimi črkami in izstopajočo barvo, da bo ob pregledu prijave takoj opazen. V OBRAZCU 0 mora prijavitelj tudi pojasniti, zakaj je določena vsebina prijave označena kot poslovna skrivnost. Kot poslovno skrivnost je dopustno označiti le posamezne dele prijave, ne pa celotne prijave. Prijavni obrazec (OBRAZEC 1) ne sme vsebovati besedila, ki bi bil označen kot poslovna skrivnost.

|  |
| --- |
| Prijava je popolna, če vsebuje pravilno in popolno izpolnjene vse zahtevane obrazce in dokazila. Pri tem morajo upoštevati navodila za izpolnjevanje, kot so zapisana v obrazcih, in se držati priporočil glede omejitev obsega strani.  Če prijava ni popolna oz. tudi po pozivu za dopolnitev prijave ne bo obsegala vseh zgoraj navedenih sestavin, se bo takšna prijava zavrgla in je ARIS ne bo vsebinsko obravnavala. |

## II.2 Pojasnila ključnih pojmov v prijavnih obrazcih[[10]](#footnote-11)

|  |  |
| --- | --- |
| Pojem | Pojasnilo |
| Polni naziv raziskovalnega projekta | Določite polni naziv raziskovalnega projekta. |
| Kratek naziv raziskovalnega projekta | Določite kratek naziv raziskovalnega projekta (največ 20 znakov). |
| Ključne besede raziskovalnega projekta | Navedite največ pet (5) ključnih besed, ki ustrezno povzemajo in predstavljajo vsebino raziskovalnega projekta. |
| Ime in sedež (…) | Navedite ime/naziv pravne osebe in naslov sedeža ali poslovne enote, kjer se bo raziskovalni projekt izvajal. |
| Evidenčna številka (...) v evidenci raziskovalnih organizacij | Navedite evidenčno številko, pod katero je pravna oseba vodena v Zbirki podatkov o izvajalcih znanstvenoraziskovalne dejavnosti.  Pri prijavi na portalu ARIS Digital Forms in kadar je prijavitelj članica javne univerze, se v relevantnem okencu kot prijavitelja navede univerza, katere članica je fakulteta, v naslednjem okencu pa se navede/izbere fakulteta. |
| Zakoniti zastopnik (…) (ime in priimek) | Je oseba, ki zastopa JRO oz. gospodarski subjekt, na podlagi zakona ali akta o ustanovitvi.  Podpisnik zakonitega zastopnika je lahko tudi oseba, ki jo je zakoniti zastopnik pooblastil za zastopanje v pravnem prometu. |
| Kontaktna oseba (…) | Navedite kontaktno osebo za namene komunikacije in pridobivanja podrobnih pojasnil. |
| Področje prijave glede na prednostno področje S5 | Umestite raziskovalni projekt v eno od desetih prednostnih področij S5. → Navedete zgolj eno (1) prednostno področje. |

## II.3 Izpolnjevanje prijave in obrazcev

Oddaja prijave se izvede v elektronski obliki v okviru elektronskega prijavnega sistema ARIS Digital forms (v nadaljnjem besedilu: portal ARIS), v katerem je zagotovljen enolični identifikator prijavitelja, ki ga določi ARIS.

**OBRAZEC 0 Digital Forms**

OBRAZEC 0 izpolni prijavitelj (tj. JRO). Poleg osnovnih podatkov prijave raziskovalnega projekta in sodelujočem gospodarskem subjektu je potrebno določiti podatke za statistično evidenco prijave glede na raziskovalno vedo, klasifikacijo FORD/FOS in navedbo družbeno ekonomskega cilja, navesti podatke o raziskovalcu in izpolniti preglednice in druga vsebinska polja (povzetek raziskovalnega projekta v slovenskem in angleškem jeziku).

Pri izpolnjevanju OBRAZCA 0 sledite navodilom, ki so navedena v obrazcu samem.

Jasno opredelite, v kateri kohezijski regiji se bo raziskovalni projekt izvajal. Naknadno spreminjanje programskega območja izvajanja raziskovalnega projekta ni mogoče.

Pri uvrščanju raziskovalnega projekta v prednostno področje uporabe veljavne Strategije pametne specializacije (S5) si lahko pomagate s Prilogo 1 dokumenta S5 Slovenska strategija trajnostne pametne specializacije, verzija 1.1, ki je dosegljiva na spletnem naslovu: <https://evropskasredstva.si/app/uploads/2024/02/Strategija-S5_verzija_1_1.pdf>.

Podrobnejša pojasnila glede ERC klasifikacije so dostopna na spletni strani ARIS: <https://www.aris-rs.si/sl/gradivo/sifranti/klasif-ERC-2021-2022.asp>

Podrobnejša pojasnila glede ARRS klasifikacije so dostopna na spletni strani ARIS: https://www.aris-rs.si/sl/gradivo/sifranti/sif-vpp.asp

Podrobnejša pojasnila glede FORD klasifikacije so dostopna na spletni strani ARIS: <https://www.aris-rs.si/sl/gradivo/sifranti/klasif-znan-FOS.asp>

**OBRAZEC 1 Prijavni obrazec**

Pri izpolnjevanju OBRAZCA 1 sledite navodilom, ki so navedena v obrazcu samem.

**OBRAZEC 3 Preglednica za pripravo finančnega načrta**

Obrazec Finančni načrt raziskovalnega projekta je xls datoteka. Namenjena je pripravi in oddaji Finančnega načrta, ki predvidi dinamiko sofinanciranja operacije po letih.

Podatke v obrazcu vpisujete v zelene celice. Vnesti je treba ime prijavitelja in raziskovalca, naziv projekta/operacije ter iz spustnega seznama ustrezno izbrati kohezijsko regijo, kjer se bodo projektne aktivnosti izvajale.

V I. del tabele je treba vnesti le število mesecev v posameznem letu, ko se bo operacija izvajala. Skupno število mesecev izvajanja operacije mora znašati 36 mesecev. Vrednosti upravičenih stroškov se bodo na podlagi vnesenega števila mesecev avtomatično izračunale v EUR na dve decimalni mesti natančno.

V II. delu tabele je treba iz spustnega seznama izbrati ustrezno kohezijsko regijo in izpolniti zelene celice pod posameznimi leti, kjer prikažete dinamiko sofinanciranja po letih upoštevajoč terminski plan izstavitve zahtevkov za izplačilo v posameznem koledarskem letu (kot v pogodbi o sofinanciranju operacije). Skupni znesek mora biti v obeh delih tabele enak.

Prijavitelj naj nameni skrajno pozornost in zagotovi skladnost in enoznačnost podatkov med xls obrazcem ter podpisanimi dokumenti, ki jih prilaga prijavi.

Prijavitelj tako ob oddaji prijave na portalu ARIS v delu Finančni načrt raziskovalnega projekta obvezno priloži dva (2) dokumenta, in sicer:

1. izpolnjen in digitalno podpisan obrazec oziroma zavihek Finančni načrt v pdf obliki,
2. izpolnjeno xls datoteko OBRAZEC 3 Finančni načrt raziskovalnega projekta.

**OBRAZEC 4 Izjava o sprejemanju pogojev javnega razpisa**

Izjavo o sprejemanju pogojev izpolni in s kvalificiranim digitalnim potrdilom elektronsko podpiše odgovorna oseba prijavitelja (zakoniti zastopnik ali pooblaščena oseba).

**OBRAZEC 5 Izjava o sprejemanju pogojev javnega razpisa**

Izjavo o sprejemanju pogojev izpolni in s kvalificiranim digitalnim potrdilom elektronsko podpiše odgovorna oseba gospodarskega subjekta (zakoniti zastopnik ali pooblaščena oseba).

**OBRAZEC 6 Izjava o sprejemanju pogojev javnega razpisa**

Izjavo o sprejemanju pogojev izpolni in s kvalificiranim digitalnim potrdilom elektronsko podpiše ali lastnoročno podpiše raziskovalec.

**OBRAZEC 7 Soglasje za pridobitev podatkov od Finančne uprave Republike Slovenije**

Obrazec izpolni in s kvalificiranim digitalnim potrdilom elektronsko podpiše odgovorna oseba prijavitelja (zakoniti zastopnik ali pooblaščena oseba).

**OBRAZEC 8 Soglasje za pridobitev podatkov od Finančne uprave Republike Slovenije**

Obrazec izpolni in s kvalificiranim digitalnim potrdilom elektronsko podpiše odgovorna oseba gospodarskega subjekta (zakoniti zastopnik ali pooblaščena oseba).

**OBRAZEC 9 Izjava o skladnosti z »načelom, da se ne škoduje bistveno« (Načelo DNSH)**

Izjavo izpolni prijavitelj in z njo potrdi skladnost raziskovalnega projekta in rezultata raziskovalnega projekta z načelom »da se ne škoduje bistveno«.

**OBRAZEC 2 Predstavitev raziskovalnega projekta v slovenskem in angleškem jeziku (OBRAZEC 2 EN)**

Dokument izpolni prijavitelj skladno z vsebinskimi navedbami in zahtevami v samem dokumentu. Pri pripravi podatkov in podajanju vsebin je potrebno biti pozoren na zahtevano vsebino, ustrezne poudarke ter priporočila in omejitve glede obsega podatkov in celotne prijave. Dokument v angleškem jeziku služi namenu ocenjevanja prijavljenega raziskovalnega projekta s strani tujih strokovnjakov.

V uvodnem delu prijavitelj navede polni in kratek naziv raziskovalnega projekta.

Prijave, za katere bo ugotovljeno, da izpolnjujejo vse pogoje, bodo ocenjene na podlagi kriterijev, kazalnikov in meril. V skladu s prvim odstavkom 9. člena Splošnega akta o postopkih (so)financiranje se prijave na tem javnem razpisu ocenjujejo po kriterijih »Znanstvena odličnost«, »Družbeni in gospodarski vpliv« in »Kakovost in učinkovitost izvedbe«[[11]](#footnote-12) ter po dodatnih kriterijih »Brezposelnost« in »Reintegracija s pridobljenimi referencami v tujini«.

Splošni akt o sofinanciranju pojme »kriterij«, »kazalnik« in »merilo« opredeljuje v 3. členu:

* kriterij je splošni element ocenjevanja, ki se uporablja pri ocenjevanju prijav za izbor predlogov aktivnosti znanstvenoraziskovalne dejavnosti. Kriteriji, ki se uporabljajo pri posameznem postopku za dodelitev sredstev, so določeni s tem splošnim aktom. Za vsak kriterij je določen nabor kazalnikov;
* kazalnik je element ocenjevanja znotraj posameznega kriterija, ki se uporablja pri ocenjevanju prijav za izbor predlogov aktivnosti znanstvenoraziskovalne dejavnosti. Kazalniki, ki se uporabljajo pri posameznem postopku za dodelitev sredstev, so določeni s tem splošnim aktom. Za vsak kazalnik je določen nabor meril;
* merilo je element ocenjevanja znotraj posameznega kazalnika, ki se uporablja pri ocenjevanju prijav.

Prijavitelji predstavijo in utemeljijo vsebine in sestavine raziskovalnega projekta, ki predstavljajo podlago za ocenjevanje raziskovalnega projekta v skladu s tremi ocenjevalnimi kriteriji, in sicer:

1. Znanstvena odličnost.
2. Družbeni in gospodarski vpliv.
3. Kakovost in učinkovitost izvedbe.

Merilo za ocenjevanje je število točk.

Dodatne točke bo prijava lahko dosegla z izpolnjevanjem dodatnih kriterijev »Brezposelnost« in »Reintegracija s pridobljenimi izkušnjami v tujini«.

**1 Znanstvena odličnost**

V OBRAZCU 2: Predstavitev raziskovalnega projekta, morajo prijavitelji opredeliti in izkazati:

* + cilji: jasnost in skladnost ciljev s pričakovanimi učinki raziskovalnega projekta;
  + relevanca: skladnost s strateškimi dokumenti;
  + koncept: primernost predlagane metodologije, jasnost in verodostojnost zastavljenega koncepta;
  + transdisciplinarnost: omogočanje povezovanja znanja, kompetenc in tehnologije na prednostnih področjih S5;
  + ambicioznost in utemeljitev odličnosti:

o novost, inovativnost in ambicioznost predlaganega projekta z jasno opredeljenim položajem glede na konkurenco;

o tehnološka pripravljenost - predstavitev sedanje ravni tehnološke pripravljenosti prijaviteljev z ustrezno razlago, kako bo projekt prispeval k napredovanju na višje ravni.

**Cilji: jasnost in skladnost ciljev s pričakovanimi učinki raziskovalnega projekta**

Točka 1.4: Opredelite specifične cilje raziskovalnega projekta. Jasna opredelitev ciljev projekta je ključnega pomena za določitev pričakovanih učinkov. Cilji morajo biti specifični, merljivi in dosegljivi, da se rezultati raziskovalnega projekta uresničijo v pričakovanem obsegu in času. Doseganje projektnih ciljev pomeni uspešno izvedbo raziskovalnega projekta. Cilj je razvoj inovativnih rešitev za obvladovanje kompleksnih izzivov, ki nosijo potencial za ustvarjanje dolgoročnih pozitivnih učinkov na znanstvene, tehnološke in industrijske procese.

**Relevanca: skladnost s strateškimi dokumenti**

Točke: 1.5, 1.6, 1.7: Osredotočite se na skladnost z evropskimi in nacionalnimi strateškimi cilji ter opišite, kako prijavljeni raziskovalni projekt prispeva k večji konkurenčnosti in inovativnosti, s tem ko sledi širšim ciljem in politikam EU. Raziskovalni projekt mora biti skladen z evropskimi okoljskimi smernicami in regulativami. Utemeljite relevantnost predlaganega projekta z vidika prispevka v uresničevanju strateških razvojnih ciljev Republike Slovenije in Evropske unije ter s tehnološkega in razvojno tržnega vidika.

|  |
| --- |
| Prijavitelji morajo svoj projekt navezati na naslednje strateške dokumente:  - Program evropske kohezijske politike v obdobju 2021–2027 v Sloveniji;  - Slovenska strategija pametne specializacije (S5);  - Resolucija o znanstvenoraziskovalni in inovacijski strategiji Slovenije 2030 (ZRISS 2030);    Ključnega pomena je vzpostavitev znanstvenoraziskovalne dejavnosti kot horizontalne dejavnosti, ki povezuje področja. Pri določanju prednostnih področij je treba izhajati iz okolja ERA ter prednostnih področij, določenih v njenem okviru. Prednostna področja je treba opredeliti na podlagi sodelovanja med gospodarstvom, ustanovami znanja, državo in drugimi deležniki.  HORIZONTALNA NAČELA ZA IZBOR PROJEKTOV[[12]](#footnote-13)12  Splošna horizontalna načela: Poleg načel, ki jih je treba upoštevati v skladu z veljavnimi nacionalnimi predpisi, bodo morali projekti:  - prispevati k doseganju ciljev in rezultatov na ravni cilja politike, prednostne naloge in specifičnega cilja in neposrednih učinkov,  - izkazovati realno izvedljivost v obdobju, za katerega velja podpora,  - izkazovati ustreznost ter sposobnost upravičencev,  - izkazovati ustreznost ciljnih skupin,  - zagotavljati trajnost predvidenih oziroma načrtovanih rezultatov,  - upoštevati načela nediskriminatornosti, enakih možnosti, vključno z dostopnostjo za invalide, enakosti spolov,  - prispevati k uravnoteženemu regionalnemu razvoju,  - zagotavljati stroškovno učinkovitost,  - izkazovati skladnost s prilogo DNSH – Tehnična merila za izbor projektov za izpolnjevanje načela, da se ne škoduje bistveno,  - izkazovati skladnost s prilogo Omilitveni ukrepi in priporočili, z vidika upoštevanja relevantnih omilitvenih ukrepov in v največji možni meri tudi relevantnih priporočil.  PRISPEVEK K HORIZONTALNIM CILJEM[[13]](#footnote-14)13:   1. Odprtost in sodelovanje v mednarodnem prostoru. 2. Odprta znanost za izboljšanje kakovosti, učinkovitosti in odzivnosti raziskav. 3. Družbeno odgovorna znanost (etika in integriteta v raziskavah in pri raziskovalkah in raziskovalcih). 4. Zagotavljanje enakosti spolov na področju raziskav in inovacij. |

**Koncept: primernost predlagane metodologije, jasnost in verodostojnost zastavljenega koncepta**

Točka 1.1: Opišite in pojasnite celoten (overall) koncept, na katerem temelji raziskovalni projekt. Opišite vključene glavne ideje, modele ali predpostavke. Razložite celoten koncept raziskovalnega vprojekta, vključno z metodologijo, ki bo uporabljena za dosego ciljev. Pojasnite jasnost in verodostojnost raziskovalnega projekta ter kako se bo metodologija projekta izvajala v različnih fazah raziskovalnega procesa. Ocenjuje se zanesljivost predlagane metodologije vključno s temeljnimi koncepti, modeli, predpostavkami, interdisciplinarnimi pristopi, ustreznim upoštevanjem razsežnosti spola v vsebini raziskav in inovacij ter kakovostjo praks odprte znanosti, vključno z izmenjavo in upravljanjem rezultatov raziskav ter sodelovanjem državljanov, civilne družbe in potencialnih končnih uporabnikov.

**Transdisciplinarnost: omogočanje povezovanja znanja, kompetenc in tehnologije na prednostnih področjih S5.**

Točka 1.1: Osredotočite se na transdisciplinarnost raziskovalnega projekta. Opišite kako predlagani raziskovalni projekt omogoča povezovanje znanj, kompetenc in tehnologije na prednostnih področjih S5 ter kakšna je kakovost in izvedljivost zastavljenega koncepta. Cilj je ustvariti dolgoročne koristi za družbo in gospodarstvo, omogočiti aktivno in integrirano sodelovanje z namenom skupnega ustvarjanja novih znanj, rešitev in inovacij.

**Ambicioznost in utemeljitev odličnosti:**

Točka 1.2: Jasno opredelite položaj glede na konkurenco. Opišite prebojnost raziskovalnega projekta, načrtovanih ciljev, vključenih konceptov, vprašanj in problemov ter uporabljenih metod in pristopov.

Točka 1.3: Vključite elemente tehnološke pripravljenosti. Pojasnite, kako bo projekt prispeval k napredovanju na višje ravni tehnološke pripravljenosti.

**2 Družbeni in gospodarski vpliv**

V OBRAZCU 2: Predstavitev raziskovalnega projekta, morajo prijavitelji opredeliti in izkazati:

* prispevek raziskovalnega projekta k doseganju pričakovanih rezultatov in učinkov javnega razpisa;
* ustvarjanje podlage za sodelovanje in prenos raziskovalnih rezultatov raziskovalnih organizacij v gospodarstvo;
* pričakovani učinki raziskovalnega projekta na izboljšanje inovacijske zmogljivosti, vključevanje novih znanj in s tem krepitev konkurenčnosti in rasti podjetij z razvojem inovacij;
* izkazovanje širšega družbenega vpliva raziskovalnega projekta oziroma odgovarjanje na družbene izzive z jasno opredeljenimi ciljnimi skupinami;
* učinkovitost predlaganih ukrepov za izkoriščanje in razširjanje rezultatov raziskovalnega projekta (vključno z upravljanjem pravic intelektualne lastnine), javno predstavljanje (popularizacija) projekta in obvladovanje raziskovalnih podatkov ter ustreznost načrta upravljanja z inovacijami in intelektualno lastnino (strategija zaščite, izkoriščanja, razširjanja).

**Prispevek raziskovalnega projekta k doseganju pričakovanih rezultatov in učinkov javnega razpisa**

Točka 2.1: Opišite, kako bo raziskovalni projekt prispeval k doseganju pričakovanih rezultatov in učinkov javnega razpisa, vključno s tem, kako bodo različni kazalniki (npr. število patentnih prijav itd.) vplivali na dosego teh rezultatov. Opišite tudi prepreke in ovire, ki lahko vplivajo na dosego pričakovanih učinkov, ter okvirne zahteve (kot so uredbe in standardi), ki jih je treba upoštevati.

**Ustvarjanje podlage za sodelovanje in prenos raziskovalnih rezultatov raziskovalnih organizacij v gospodarstvo**

Točka 2.4: Predstavitite načrt za razširjanje in izkoriščanje rezultatov. Prav tako opredelite strategijo za upravljanje intelektualne lastnine in zaščito znanja.

Točka 2.2: Pojasnite, kako bo raziskovalni projekt prispeval h krepitvi konkurenčnosti in rasti podjetij. Opišite, kakšen učinek ima prijavljen raziskovalni projekt na lokalni, regionalni, nacionalni ravni.

|  |
| --- |
| V točki 2.2 upoštevajte koristi in uporabo rezultatov, ki jih raziskovalni projekt lahko prinese. Predstavite koristi soustvarjanja novega znanja med industrijo in akademsko sfero[[14]](#footnote-15)14:   * opišite koristi soustvarjanja znanja za industrijo: prispevanje k izpolnjevanju družbenih potreb, ustvarjanje družbenega vpliva, izboljšanje industrijskih raziskav, dostop do izmenjave talentov in spretnosti, povečanje uporabe socialnih in organizacijskih inovacij na delovnem mestu, dostop do javno financiranih raziskovalnih programov, delitev tveganja zaradi preskušanja novih zamisli in tehnologij, izboljšanje izdelkov ali storitev in izboljšanje konkurenčnosti podjetij; * opišite koristi soustvarjanja znanja za raziskovalne organizacije: prispevanje k izpolnjevanju družbenih potreb, ustvarjanje družbenega vpliva, spodbujanje razvoja spin-off podjetij, skupnih projektov in publikacij, uporaba rezultatov raziskav v industriji, izpostavljenost industriji, izmenjave spretnosti in dostop do infrastruktur, povečanje uporabe socialnih in organizacijskih inovacij, izboljšanje zaposljivosti študentov in raziskovalcev ter finančne priložnosti (vključno z več možnostmi financiranja). |

**Pričakovani učinki raziskovalnega projekta na izboljšanje inovacijske zmogljivosti, vključevanje novih znanj in s tem krepitev konkurenčnosti in rasti podjetij z razvojem inovacij**

Točka 2.2: Pojasniti morate, kako bo projekt prispeval k krepitvi konkurenčnosti in rasti podjetij skozi razvoj inovacij. To vključuje tudi učinke na lokalni, regionalni in nacionalni ravni ter krepitev povezav z gospodarstvom.

|  |
| --- |
| Vključite svoje primere rezultatov in učinkov, na katere bi projekt pomembno in neposredno vplival. |

**Izkazovanje širšega družbenega vpliva raziskovalnega projekta oziroma odgovarjanje na družbene izzive z jasno opredeljenimi ciljnimi skupinami**

Točka 2.3: Predstavite širši družbeni vpliv raziskovalnega projekta ter pojasnite, na katere družbene izzive se prijavljeni raziskovalni projekt odziva in kako. To vključuje tudi opredelitev ciljnih skupin, ki bodo imele koristi od izvedbe projekta, ter utemeljitev, kako bodo rezultati projekta vplivali na te skupine in širšo družbo. Opišite tudi, kako spodbujate h gospodarskemu napredku in kako le-ta vpliva na izboljšanje npr. kakovosti življenja, zmanjševanju regionalnih razlik ter kako prispevate k celostnemu razvoju države, zmanjšujete neenakosti in spodbujate socialno kohezijo.

Točka 2.5 Komunikacijske aktivnosti so pogosto ključne za uspešno širjenje rezultatov projekta, dviganje ozaveščenosti o dosežkih ter vpliv projekta na širšo skupnost.

**Učinkovitost predlaganih ukrepov za izkoriščanje in razširjanje rezultatov raziskovalnega projekta (vključno z upravljanjem pravic intelektualne lastnine), javno predstavljanje (popularizacija) projekta in obvladovanje raziskovalnih podatkov ter ustreznost načrta upravljanja z inovacijami in intelektualno lastnino (strategija zaščite, izkoriščanja, razširjanja).**

|  |
| --- |
| Pri načrtu izkoriščanja in razširjanja IL upoštevajte aktualne smernice :  V zvezi z upravljanjem intelektualnih sredstev pri skupnih raziskovalnih in inovacijskih dejavnostih ter priporočili glede projektov, ki se večinoma financirajo iz javnih sredstev, se priporoča upoštevanje smernic iz kodeksa ravnanja na področju upravljanja intelektualnih sredstev za valorizacijo znanja[[15]](#footnote-16)15 v evropskem raziskovalnem prostoru.  Raziskovalni projekti naj smiselno upoštevajo Priporočilo Sveta (EU) 2022/2415 z dne 2. decembra 2022 o vodilnih načelih za valorizacijo znanja[[16]](#footnote-17)16 in povezane kodekse EK, zlasti Priporočilo Komisije (EU) 2023/499 z dne 1. marca 2023 o kodeksu ravnanja na področju upravljanja intelektualnih sredstev za valorizacijo znanja v evropskem raziskovalnem prostoru[[17]](#footnote-18)17 ter Priporočilo Komisije (EU) 2023/498 z dne 1. marca 2023 o kodeksu ravnanja na področju standardizacije v Evropskem raziskovalnem prostoru[[18]](#footnote-19)18.  V okviru sodelovalnega projekta je pomemben razvoj skupne strategije upravljanja intelektualnih sredstev, vključno s premisleki o splošnem znanju, izmenjavi podatkov, vrednotenju, skupnem upravljanju in lastništvu intelektualne lastnine, odprti znanosti, praksah odprtih inovacij in prispevkih k standardizaciji; del strategije so tudi dogovori o zaupnosti, lastništvu podatkov in zasebnosti podatkov ter politiki glede navzkrižja interesov.  Hkrati dodati določilo ZZrID glede odprte znanosti:  Pri oblikovanju strategije za upravljanje in zaščito znanja je potrebno upoštevati načela odprte znanosti. Skladno z 41. členom[[19]](#footnote-20)19 Zakona o znanstvenoraziskovalni in inovacijski dejavnosti morajo biti vse recenzirane znanstvene objave, ki izhajajo iz izvajanja raziskovalnega projekta, objavljene v odprtem dostopu. |

Točka 2.4: Opišite strategijo zaščite, izkoriščanja in razširjanja rezultatov projekta, vključno z obvladovanjem intelektualne lastnine, upravljanjem raziskovalnih podatkov in metodami popularizacije projekta. Opišite, kako bodo rezultati razširjeni ter kako bo upravljanje z intelektualno lastnino prispevalo k uspešnemu tržnemu sprejemu.

Točka 2.5: Vključitev komunikacijskih aktivnosti za širjenje rezultatov in povečanje prepoznavnosti projekta med širšo javnostjo, kar vpliva na razumevanje pomembnosti rezultatov in njihovega vpliva.

**3 Kakovost in učinkovitost izvedbe**

V OBRAZCU 2: Predstavitev raziskovalnega projekta, morajo prijavitelji opredeliti in izkazati:

* kakovost, primernost, učinkovitost in izvedljivost predloga raziskovalnega projekta z vidika zagotavljanja stroškovne/ekonomske učinkovitosti in racionalnosti, vključno z ustreznostjo dodeljevanja nalog in razporeditvijo sredstev;
* ustreznost in usposobljenost sodelujočih pri raziskovalnem projektu za izvedbo operacije (izkazovanje komplementarnosti, interdisciplinarnosti, strokovnosti in referenc predlaganih ključnih kadrov);
* ustreznost upravljanja ob upoštevanju tveganj oziroma preseganju obstoječih znanj.

Kriterij »Kakovost in učinkovitost izvedbe« je v OBRAZCU 2: Predstavitev raziskovalnega projekta razdeljen na več točk. Primer: predstavite strukturo delovnega načrta, časovni razpored, opredelite faze raziskovalnega projekta, kakšna so kjučna tveganja, ki se pojavijo pri izvajanju projekta itd., zato v nadaljevanju predstavljamo razlago posameznih točk, v pomoč pri izpolnjevanju obrazca.

Posamezne točke OBRAZCA 2 Predstavitev raziskovalnega projekta, se lahko znotraj kriterija »Kakovost in učinkovitost izvedbe« pojavijo večkrat, saj so kazalniki med seboj vsebinsko povezani, posamezna točka se lahko pojavi tudi znotraj vseh treh kazanikov kriterija.

**Kakovost, primernost, učinkovitost in izvedljivost predloga raziskovalnega projekta z vidika zagotavljanja stroškovne/ekonomske učinkovitosti in racionalnosti, vključno z ustreznostjo dodeljevanja nalog in razporeditvijo sredstev**

Točka 3.1: Pri strukturi delovnega načrta pojasnite, kako bo delovni načrt organiziran, kako bo omogočal učinkovito izvedbo projekt in dosego ciljev v skladu z zahtevami.

Točka 3.2: Časovni razpored aktivnosti (Gantogram) omogoča učinkovito spremljanje napredka in zagotavljanje, da se projekt izvaja v skladu s časovnimi okviri.

Točka 3.3: Podroben opis dela pomembno prispeva k zagotavljanju, da bodo vsi ključni rezultati doseženi pravočasno.

Točka 3.4: Pojasnite, kakšna je dodana vrednost sodelovanja sodelujočihpri raziskovalnem projektu. To vključuje tudi vprašanje, kako prijavitelj, gospodarski subjekt in raziskovalec prispevajo k skupnemu cilju, tj. uspešni izvedbi projekta.

Točka 3.7: Dober vpogled v raziskovalno-razvojne kapacitete omogoča boljšo pripravljenost za izvedbo nalog, povečuje učinkovitost in zagotavlja, da bodo raziskovalni cilji doseženi.

**Ustreznost in usposobljenost sodelujočih pri raziskovalnem projektu za izvedbo operacije (izkazovanje komplementarnosti, interdisciplinarnosti, strokovnosti in referenc predlaganih ključnih kadrov)**

Točka 3.1: Določanje nalog in odgovornosti pomaga pri zagotavljanju, da so naloge razdeljene med kompetentne sodelujočein njihove ekipe.

Točka 3.4: Opišite in pojasnite, kako prijavitelj, gospodarski subjekt in raziskovalec prispevajo k usklajenosti in usposobljenosti za izvedbo projekta ter kako so njihove kompetence komplementarne. Pojasnite, kako sta interdisciplinarni pristop in strokovnost, potrebna za uspešno izvedbo raziskovalnega projekta.

Točka 3.5: Predstavite raziskovalca na začetku kariere z opisom njegovih izkušnj in relevantnimi referencami na področju raziskovalnih projektov.

Točka 3.7: Predstavitev raziskovalnih kapacitet in strokovnih virov prijavitelja in gospodarskega subjekta dokazuje, da so kadri za izvedbo projekta usposobljeni in pripravljeni.

**Ustreznost upravljanja ob upoštevanju tveganj oziroma preseganju obstoječih znanj**

Točka 3.1: Utemeljite delovni načrt in naloge raziskovalnega projekta ter opišite vsebino, ki je ključnega pomena za obvladovanje inovacij ter tveganj in ki omogoča jasno določitev nalog ter odgovornosti za upravljanje s tveganji ter integracijo inovacij.

Točka 3.2: Določite časovne okvirje za izvedbo aktivnosti in s tem omogočite spremljanje tveganj ter predvidite pravočasno ukrepanje v primeru, ko se naloge ne bi izvajale po načrtu.

Točka 3.3: Podrobno opišite, kako bo potekalo delo ter navedite mejnike raziskovalnega projekta in predvidene rezultate. Naštejte tudi cile raziskovalnega projekta in ključna tveganja pri izvajanju raziskovalnega projekta. Določanje nalog in rezultatov zagotavlja jasnost pri upravljanju inovacij in intelektualne lastnine, saj opredeli odgovornosti in pričakovane rezultate.

Točka 3.5: Poznavanje preteklih referenc pomaga pri obvladovanju tveganj in odločanju, saj omogoča predvidevanje izzivov in preprečevanje napak iz preteklosti.

Točka 3.6: Pojasnite, kako boste zagotovili ustrezne tehnične vire za izvedbo naprednih raziskav in inovacij, ki bodo omogočili preseganje obstoječih znanj. V tem kontekstu je pomembno, da pojasnite, kako bo oprema podprla obvladovanje tveganj, povezanih z razvojem novih tehnologij.

Točka 3.7: Spoznavanje raziskovalnih kapacitet pomaga pri prepoznavanju morebitnih tveganj pri izvedbi naprednih raziskav in inovacij ter omogoča učinkovitejše obvladovanje teh tveganj.

**4 Dodatna kriterija**

V OBRAZCU 2: Predstavitev raziskovalnega projekta, morajo prijavitelji opredeliti in izkazati, v kolikor je za posameznega raziskovalca to relevantno:

* dodatni kriterij »Brezposelnost«;
* dodatni kriterij »Reintegracija s pridobljenimi referencami v tujini«.

Javni razpis posebno pozornost namenja brezposelnim raziskovalcem in raziskovalcem, ki se bodo za potrebe izvajanja raziskovalnega projekta vrnili v Republiko Slovenijo s pridobljenimi referencami iz tujine.

**Dodatni kriterij »Brezposelnost«**

Dodatni kriterij »Brezposelnost« izpoljnjuje raziskovalec, ki je na dan objave javnega razpisa prijavljen v evidenci brezposelnih oseb Zavoda Republike Slovenije za zaposlovanje.

**Dodatni kriterij »Reintegracija s pridobljenimi referencami v tujini«**

Dodatni kriterij »Reintegracija s pridobljenimi referencami v tujini« izpolnjuje raziskovalec, ki ima na dan objave javnega razpisa začasno ali stalno prebivališče v tujini in ima od 1. 1. 2018 naprej najmanj eno (1) leto delovnih izkušenj v tujini na področju RRI ali je na dan objave razpisa zaposlen v tujini na področju RRI.

## II.4 Kazalniki rezultata in učinka

|  |
| --- |
| Načrtovane vrednosti obveznih kazalnikov in učinkov se bodo preverjale na ravni celotnega javnega razpisa. |

V OBRAZCU 2 Predstavitev raziskovalnega projekta, opišite, kako bo raziskovalni projekt prispeval k pričakovanim rezultatom in učinkom javnega razpisa in izpolnite preglednico 1 (točka 2.1 pod poglavjem 2. Družbeni in gospodarski vpliv).

Preglednica 1: Prispevek raziskovalnega projekta k doseganju pričakovanih rezultatov in učinkov javnega razpisa:

* **Kazalniki učinka in rezultata:**

1. RCO07 Raziskovalne organizacije, ki sodelujejo v podprtih projektih
2. RCR06 Predložene patentne prijave,
3. Specifični kazalnik: Raziskovalci, ki delujejo v podprtih raziskovalnih aktivnostih.

V isto preglednico se vpišejo tudi podatki, ki so namenjeni statističnemu zbiranju in NE bodo del poročanja v elektronskem sistemu eMA2, kot so:

* **Drugi rezultati**

1. Število objav na podlagi podprtega projekta
2. Število inovacij
3. Število procesnih, tehnoloških in organizacijskih rešitev

* **Širši učinki projekta**

|  |
| --- |
| Spremljanje in poročanje o doseganju navedenih kazalnikov boste izbrani prijavitelji poročali v elektronskem sistemu eMA2 pri vsakokratni oddaji ZZI ali drugih določenih rokih. |

Opis kazalnikov rezultata in učinka:

**a) Kazalniki učinka**

**RCO 07 Raziskovalne organizacije, ki sodelujejo v podprtih projektih**

Opis kazalnika:

Število podprtih raziskovalnih organizacij, ki sodelujejo pri skupnih raziskovalnih projektih. Skupni raziskovalni projekt vključuje eno javno raziskovalno organizacijo in gospodarski subjekt. Kazalnik zajema aktivno sodelovanje v skupnih raziskovalnih projektih in izključuje pogodbene dogovore brez aktivnega sodelovanja pri podprtem projektu.

Na javnem razpisu je načrtovana vrednost kazalnika RCO 07 glede na absorpcijsko sposobnost razdeljena na obe kohezijski regiji:

- Vzhodna Slovenija: **2**

- Zahodna Slovenija: **5**

Skupaj: **7**

Kazalnik se spremlja na ravni specifičnega cilja ob upoštevanju nepodvajanj. Pogoj za dosežen kazalnik je sodelovanje raziskovalnih ustanov skozi celotno obdobje izvajanja operacije, ki je lahko za namen izvajanja operacije vzpostavljeno na novo ali že obstoječe. Dokazila za kazalnik so npr. podpisane pogodbe ali drug dokument, ki izkazuje aktivno sodelovanje.

**Specifični kazalnik: Raziskovalci, ki delujejo v podprtih raziskovalnih aktivnostih**

Opis kazalnika:

V kazalnik se štejejo raziskovalci v vseh subjektih, ki izvajajo raziskovalno aktivnost, sofinancirano s strani ESRR (JRO, ki izvajajo raziskovalne aktivnosti).

V kazalnik se štejejo vsi novo zaposleni, ki izvajajo raziskovalne aktivnosti (raziskovalci). V primeru, ko gre za premestitev raziskovalcev, ki so bili predhodno že zaposleni v raziskovalnih organizacijah, podjetjih in drugih subjektih, ki izvajajo raziskovalno aktivnost, mora biti prejšnje delovno mesto vključenega raziskovalca zapolnjeno z zaposlitvijo druge osebe. Število zaposlenih se prikazuje z ekvivalentom polne zaposlitve (EPDČ – FTE), kar preprečuje precenjevanje ali podcenjevanje podatkov o kadrovskih vlaganjih. Delovni čas oseb, zaposlenih v raziskovalni dejavnosti se preračuna na ekvivalent EPDČ (ang. full time equivalent – FTE).

Na JR RZK je načrtovana vrednost glede na absorpcijsko sposobnost razdeljena na obe kohezijski regiji:

- Vzhodna Slovenija: 45

- Zahodna Slovenija: 108

Skupaj: 153

Kazalnik se spremlja na ravni specifičnega cilja.

Dokazila za spremljanje kazalnika so pravne podlage, ki dokazujejo delež zaposlitve v raziskovalni dejavnosti na posameznem projektu (npr. pogodba o zaposlitvi) in ustrezna poročila o izvedenem delu. Kazalnik za posameznega raziskovalca se spremlja v skladu z deležem zaposlitve (100 % v primeru polne zaposlitve) glede na obseg opravljenih efektivnih ur. Kazalnik za posameznega raziskovalca se poroča večkrat letno, na koncu izvajanja projekta se vrednosti v posameznem letu seštejejo za vsa leta sodelovanja in se upošteva kumulativna vrednost

1. **Kazalniki rezultata**

**RCR 06 Predložene patentne prijave**

Opis kazalnika:

Število vloženih in potrjenih patentnih prijav (»vložitev«), ki so posledica podprtih projektov. Dokončna odobritev vloge patenta ni pogoj. Podprti raziskovalni projekt mora imeti jasno prepoznaven prispevek k patentu, za katerega je vložena prijava.

Na javnem razpisu je načrtovana vrednost glede na absorpcijsko sposobnost razdeljena na obe kohezijski regiji:

- Vzhodna Slovenija: **1**

- Zahodna Slovenija: **3**

Skupaj: **4**

**Kazalnik se spremlja na ravni specifičnega cilja. Pogoj za doseženi kazalnik je prijava na Evropski patentni urad v času trajanja operacije oziroma do eno (1) leto po zaključku operacije. Dokazilo za dosežen kazalnik je kopija prijave, na kateri je viden datum in podpis odgovorne osebe.**

# NAČIN IN POGOJI IZVAJANJA OPERACIJ

## III.1 Navodila, viri informacij in podlaga za izvajanje operacije

ARIS bo s prijavitelji, katerih prijava na javni razpis bo izbrana za sofinanciranje, sklenila pogodbo o sofinanciranju. Vzorec pogodbe je v razpisni dokumentaciji in jo mora prijavitelj parafirati[[20]](#footnote-21)20 in priložiti kot obvezno prilogo k prijavi.

## III.2 Obdobje izvajanja operacije in obdobje upravičenosti

Obdobje upravičenosti stroškov in izdatkov na javnem razpisu se začne z izdajo sklepa o izboru prijave. Aktivnosti raziskovalnega projekta se lahko izvajajo 36 mesecev in se morajo zaključiti najpozneje do 30. 6. 2029.

Po izdaji sklepa o izboru projekta v sofinanciranje, lahko upravičenec prične s postopkom zaposlitve raziskovalca in ga mora zaposliti najpozneje do 1. 1. 2026. V obdobju med odobritvijo projekta v sofinanciranje in pričetkom izvajanja operacije se za potrebe (pre)zaposlitvenih postopkov upravičencu na podlagi prošnje iz utemeljenih razlogov (upoštevanje odpovednih rokov, urejanje drugih zadev, vezanih na menjavo zaposlitve) ob predhodni odobritvi ministrstva, ARIS omogoči zamik pričetka izvajanja operacije do dva (2) meseca. V primeru zamrznitve projektnih aktivnosti iz utemeljenih razlogov iz naslova daljših odsotnosti (npr. daljša bolniška odsotnost, porodniški dopust, starševski dopust) se omogoči podaljšanje obdobja izvajanja operacije za največ eno (1) leto, vendar ne dlje kot do 30. 6. 2029. V času odsotnosti raziskovalca, lahko z izvajanjem operacije nadaljuje projektna skupina, vendar v tem obdobju strošek operacije ni sofinanciran.

Obdobje upravičenosti izdatkov za nastale stroške (datum plačila računov oz. verodostojnih knjigovodskih listin) je od datuma izdaje sklepa o izboru prijave do najpozneje 31. 7. 2029. Rok za predložitev zadnjega zahtevka za izplačilo v okviru operacije je 31. 8. 2029. Obdobje javno upravičenih izdatkov traja od datuma izdaje sklepa o izboru prijave do 31. 12. 2029. Aktivnosti raziskovalnega projekta bodo predmet končne evalvacije po zaključku aktivnosti.

Zahtevki za izplačilo se predvidoma izstavljajo do trikrat letno, predvidoma v januarju, maju in septembru. Obdobja so okvirna, tekom izvajanja postopkov javnega razpisa se lahko spremenijo.

Za sofinanciranje se upoštevajo upravičeni stroški in izdatki na posamezni operaciji, če so nastali in so plačani znotraj obdobja upravičenosti, določenega s pogodbo o sofinanciranju.

Datumi izstavitve zahtevkov in letna dinamika bodo določeni v pogodbi o sofinanciranju.

**Pred začetkom operacije ne sme biti sklenjena nobena pravno zavezujoča zaveza za izvedbo posamezne upravičene aktivnosti v okviru operacije.**

Operacije, ki so že zaključene pred oddajo prijave, niso upravičene do sofinanciranja.

Prijavitelj mora pri pripravi prijave in pri izvajanju operacije upoštevati, da morajo biti vsa plačila, da bi bila upravičena, izvršena do datuma izstavitve zadnjega zahtevka za izplačilo, ki predstavlja tudi zaključek operacije.

Obdobje trajanja operacije vključuje čas za izvedbo glavnih projektnih aktivnosti ter tudi čas za administrativni zaključek operacije.

## III.3 Upravičeni stroški in način sofinanciranja

Upravičeni stroški za sofinanciranje v okviru tega javnega razpisa morajo biti neposredno povezani z raziskovalnimi aktivnostmi in izpolnjevati pogoje evropske kohezijske politike ter nacionalne predpise. Stroški so upravičeni, če so potrebni za izvajanje raziskovalnega projekta, dejansko nastali, plačani v obdobju upravičenosti, pripoznani v skladu z dobrim gospodarskim upravljanjem in v skladu z veljavnimi pravili EU in Republike Slovenije.

Sofinanciranje bo preverjeno ob oddaji zahtevkov za izplačilo. Stroški so upravičeni, če so neposredno povezani ter potrebni za izvajanje raziskovalnega projekta, so dejansko nastali, plačani v obdobju upravičenosti, pripoznani v skladu z dobrim gospodarskim upravljanjem in v skladu z veljavnimi pravili EU in Republike Slovenije.

Upravičeni stroški v okviru javnega razpisa, določeni kot poenostavljene oblike stroškov, so:

(1) strošek na enoto (SE) za stroške dela raziskovalca, zaposlenega s polnim delovnim časom, izražen v mesecih opravljenega raziskovalnega dela;

(2) financiranje posrednih stroškov po pavšalni stopnji, ki vsebinsko zajema ostale stroške raziskovalnega projekta in so nastali neposredno kot posledica izvajanja raziskovalnega projekta, v višini 25 % upravičenih neposrednih stroškov dela raziskovalca.

|  |
| --- |
| **Pomembna omejitev:** če upravičenec raziskovalca zaposli sredi meseca, je do sofinanciranja upravičen z naslednjim mesecem. |

**1. Strošek na enoto (SE) za strošek dela**

Strošek je določen na podlagi Uredbe o financiranju znanstvenoraziskovalne dejavnosti iz Proračuna Republike Slovenije (Uredba ZRD) in temelji na veljavnih začasnih cenah ekvivalenta polne zaposlitve za leto 2025, izračunanih s strani ARIS. Višina sredstev, ki je namenjena pokrivanju stroškov plač, prispevkov in povračil v zvezi z delom, je v vseh cenovnih kategorijah enaka in znaša 51.816,00 EUR.

Skladno z metodologijo izračuna stroška na enoto (SE) za stroške dela je vrednost enote:

|  |  |
| --- | --- |
| **Vrsta stroška** | **Vrednost na mesec, izražena v EUR** |
| **Stroški dela raziskovalcev** | **4.318,00** |

Navedena vrednost velja za celotno obdobje trajanja raziskovalnega projekta.

**2. Financiranje posrednih stroškov po pavšalni stopnji**

Posredni upravičeni stroški raziskovalnega projekta v okviru javnega razpisa vsebinsko obsegajo ostale stroške delovanja, vključno s stroški materiala, ki so nastali neposredno kot posledica izvajanja raziskovalnega projekta.

Poenostavljena oblika stroškov oz. financiranje posrednih stroškov po pavšalni stopnji se določi na način, kot sledi:

* osnova za izračun so stroški dela v obliki stroška na enoto (SE) in
* pavšalna stopnja znaša 25 %.

|  |
| --- |
| Financiranje posrednih stroškov po pavšalni stopnji = stroški na enoto (SE) za stroške dela (4.318,00 EUR) x 0,25. |

Izračun skupne višine sofinanciranja je odvisen od izvajanja operacije in predstavlja strošek dela raziskovalca glede na trajanje zaposlitve (izraženo v mesecih) v obdobju sofinanciranja. Standardni obseg stroška se določi na mesečni ravni in ni upravičen:

* če je strošek dela raziskovalca za celoten mesec v breme drugega vira financiranja (dolgotrajna bolniška, porodniška,..),
* če pri poročanju na mesečni ravni ni izkazanega napredka pri doseganju rezultatov in ciljev operacije.

V primeru, ko prejemniki sredstev v roku ne predložijo ustreznih dokazil o upravičenosti stroškov, niso upravičeni do sredstev sofinanciranja na podlagi pogodbe o sofinanciranju operacije.

|  |
| --- |
| Potrebna dokazila za uveljavljanje vseh upravičenih stroškov so opisana v točki 11 besedila javnega razpisa ter podrobneje v Navodilih organa upravljanja o upravičenih stroških za sredstva evropske kohezijske politike v programskem obdobju 2021–2027[[21]](#footnote-22)21. |

Dodatne utemeljitve oz. dokazila se ne zahtevajo.

# SPREMEMBE OPERACIJE

Skladno z določili javnega razpisa, Pojasnili javnega razpisa in pogodbo o sofinanciranju je potrebno po odobritvi financiranja ter med izvajanjem operacije o vsaki spremembi oziroma odstopanju od s prijavo določene operacije, posredovati na ARIS obvestilo ali prošnjo za soglasje. ARIS presodi, ali je soglasje dejansko potrebno. ARIS upravičenca o svoji odločitvi obvesti, v primeru potrebnega soglasja pa podano spremembo obravnava in poda svoje soglasje ali nesoglasje.

Pri obveščanju o spremembah je potrebno pred podpisom pogodbe o sofinanciranju operacije enakovredno upoštevati določila vzorca pogodbe o sofinanciranju operacije, ki je del razpisne dokumentacije.

V primeru nastale spremembe lahko ARIS odstopi od pogodbe o sofinanciranju operacije ter zahteva vračilo že izplačanih sredstev:

- če upravičenec o razlogih za zamudo ali spremembo ne obvesti ARIS,

- če pisno obvestilo upravičenca prejme po poteku določenega roka,

- v primeru, da ARIS obrazložitve ali utemeljitve upravičenca ne sprejme.

V primeru, da med izvajanjem operacije pride do sprememb, ki bi vplivale na oceno prijave tako, da bi se ocena znižala pod prag sofinanciranih operacij, lahko ARIS odstopi od pogodbe o sofinanciranju operacije ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

**Statusne spremembe pri upravičencu**

Upravičenec mora v roku osmih (8) dni od nastanka spremembe obvestiti ARIS o vseh statusnih spremembah, kot so sprememba sedeža ali dejavnosti, sprememba pooblaščenih oseb.

**Sprememba dinamike sofinanciranja operacije**

Dinamika sofinanciranja se lahko spremeni na pisni predlog upravičenca s sklenitvijo aneksa k pogodbi, vendar le ob utemeljenih razlogih in pod pogojem, da ima posredniško telo na razpolago prosta proračunska sredstva.

**Nezmožnost izvedbe dogovorjenega obsega operacije**

Če upravičenec ugotovi, da v pogodbeno določenem roku ali s pogodbeno določenimi sredstvi ne bo mogel izvesti dogovorjenega obsega operacije, mora o tem z ustrezno obrazložitvijo pisno obvestiti ARIS takoj, najpozneje pa v petnajstih (15) dneh od nastanka razlogov za nezmožnost izvedbe. Na podlagi obrazložitve ARIS odloči, ali spremembo pogodbe o sofinanciranju operacije odobri ali od nje odstopi.

**Spremembe pri izvajanju operacije oz. pogodbe**

Spremembe pri izvajanju operacije zajemajo vse vsebinske spremembe, do katerih pride pri izvajanju operacije in ki pomenijo odstopanje od prijave (npr. sprememba terminskega plana, sprememba načrtovanih aktivnosti, sprememba zunanjih izvajalcev itd.). V primeru, da pri izvajanju operacije pride do tovrstnih sprememb, je upravičenec dolžan v roku tridesetih (30) dni od nastalih sprememb obvestiti ARIS z ustrezno utemeljitvijo o finančni, vsebinski ali časovni spremembi, sicer se šteje, da se sredstva uporabljajo nenamensko. V primeru daljše odsotnsoti raziskovalca (daljša bolniška odsotnost, porodniška) izvajanje operacije nadaljuje raziskovalna skupina, katere del je raziskovalec. V takem primeru lahko upravičenec zaprosi za podaljšanje trajanja operacije, ki pa na višino dodeljenih sredstev ne sme vplivati. Podaljšanje je lahko do največ enega leta, vendar pa se mora operacija zaključiti najpozneje do 30. 6. 2029.

**Spremembe raziskovalca**

Operacijo izvaja samo en raziskovalec. Če med izvajanjem operacije iz utemeljenih razlogov (odhod zaposlenega iz JRO, dolgotrajna bolniška odsotnost zaposlenega itd.) pride do zamenjave raziskovalca, lahko upravičenec ob predhodnem pisnem soglasju ARIS in z ustreznim pojasnilom ter dokazili tako osebo zamenja. Za novega raziskovalca mora predložiti vsa ustrezna dokazila (glede enakovrednosti izobrazbe, referenc ter delovnih izkušenj). Navedene spremembe so možne iz utemeljenih razlogov (odhod zaposlenega iz raziskovalne organizacije, dolgotrajna bolniška odsotnost zaposlenega, itd.). Sprememba na operaciji velja od datuma, ko spremembo pisno potrdi ARIS.

Upravičenec lahko izvede spremembo operacije le v primeru tehtnih razlogov, ki morajo biti ustrezno utemeljeni. Na podlagi obrazložitve upravičenca ARIS odloči, ali spremembo odobri ali ne. Potrjene spremembe, ki vplivajo na vsebino pogodbenih določil, se opredeli med upravičencem in ARIS s sklenitvijo aneksa k pogodbi o sofinanciranju operacije.

# OBVEŠČANJE IN INFORMIRANJE JAVNOSTI

Upravičenci morajo zadostiti zahtevam glede informiranja in obveščanja javnosti skladno s 50. členom Uredbe 2021/1060/EU, veljavnimi Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027[[22]](#footnote-23)22 in Priročnika celostne grafične podobe evropske kohezijske politike 2021–2027[[23]](#footnote-24)23.

**OBVEZNI ELEMENTI OZNAČEVANJA:**

Upravičenci imajo obveznost informiranja javnosti o izvedenih operacijah in povečevanja prepoznavnosti EU. Pomembna obveznost v tem okviru je pravilen in dobro viden prikaz logotipa **EU z izjavo o sofinanciranju EU**, **logotipa I feel Slovenia** za prikaz prispevka Republike Slovenije, logotip ministrstva ter logotip ARIS.

Upravičencem se pri komunikacijskih aktivnostih priporoča uporabo osrednjega grafičnega elementa EKP v Republiki Sloveniji in piktogramov, ki predstavljajo cilje politik EKP 2021–2027, saj so izbrani z namenom poenostavitve in preprostejšega komuniciranja kompleksnih področij EKP. Piktogrami so del Priročnika celostne grafične podobe EKP v obdobju 2021–2027 in priloge 5.2. Navodil organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027.

Upravičenci morajo začeti navajati vir sofinanciranja, takoj ko začnejo izvajati operacijo.

Upravičenec je dolžan med izvajanjem operacije obveščati ARIS o zahtevanih komunikacijskih aktivnostih.

Z zgoraj opredeljenimi obveznimi elemeni označevanja operacije:

* je upravičenec dolžan na svoji **spletni strani** (če obstaja) in na **svojih družbenih medijih** predstaviti operacijo s kratkim opisom operacije, vključno z njenimi cilji in rezultati, pri čemer se izpostavi finančna podpora Evropske unije; poleg obveznih elementov označevanja se vstavita tudi logotip ministrstva ter ARIS;
* je upravičenec dolžan v **dokumente in komunikacijska gradiva**[[24]](#footnote-25)24, ki zadevajo izvajanje operacije in so namenjeni javnosti ali deležnikom, vključiti obvezne elemente označevanja; poleg obveznih elementov označevanja se vstavi tudi logotip ministrstva ter ARIS;
* je upravičenec dolžan izobesiti na videm mestu **plakat v velikosti najmanj A3** ali enakovreden elektronski prikazovalnik z informacijami o operaciji, postavljen na dobro vidnem javnem mestu (na primer pred vhodom v stavbo, na mestu izvajanja aktivnosti, pri označevanju dogodka ali na sedežu upravičenca) z informacijami o operaciji, pri čemer se izpostavi obvezne elemente označevanja;
* v primeru nakupa **opreme ali strojev** je upravičenec dolžan namestiti stalno tablo ali pano, ki je jasno viden javnosti. Postavi se takoj, ko se začne dejansko izvajanje operacije, ki vključuje fizične naložbe ali ko se namesti kupljena oprema. Postavi jo na mestu postavitve oz. namestitve opreme ali stroja;
* je upravičenec dolžan v primeru komuniciranja z javnostmi primerno označiti vsa **informativna in komunikacijska gradiva in aktivnosti**; poleg obveznih elementov označevanja se vstavi tudi logotip ministrstva ter ARIS;
* lahko upravičenec **interno dokumentacijo** označi po lastni presoji, glede na dejstvo, ali je dokument namenjen javnosti ali ne.

# PRILOGE K POJASNILOM JAVNEGA RAZPISA

**PRILOGA 1 Prednostna področja S5**

**PRILOGA 2 Informacije o varstvu osebnih podatkov (ARIS)**

1. Pojasnila javnega razpisa vključujejo le pojasnila k posameznim elementom prijave in praviloma na ponavljajo določb in navodil iz besedila javnega razpisa in drugih delov razpisne dokumentacije. V kolikor bo potrebno bo ARIS pojasnila prijaviteljem v nadaljevanju še dopolnila. [↑](#footnote-ref-2)
2. V primeru pooblaščanja osebe za popis dokumentov tako prijavitelja kot tudi gospodarskega subjekta je treba priložiti pooblastila v obrazec PDF dokument, ki se oddaja po portalu ARIS Digital Forms v sklopu prijave. [↑](#footnote-ref-3)
3. <https://www.gov.si/assets/ministrstva/MVZI/Znanost/Strategije-predpisi-in-drugi-dokumenti/Program-sodelovalnih-raziskovalno-razvojnih-projektov-in-drugih-projektov-ki-so-predmet-drzavnih-pomoci-MVZI-2022-2030.pdf> [↑](#footnote-ref-4)
4. 11. točka javnega razpisa Upravičeni stroški in način sofinanciranja. [↑](#footnote-ref-5)
5. https://evropskasredstva.si/evropska-kohezijska-politika/ [↑](#footnote-ref-6)
6. https://commission.europa.eu/strategy-and-policy/priorities-2019-2024/europe-fit-digital-age/european-industrial-strategy\_sl [↑](#footnote-ref-7)
7. Strategija razvoja Slovenije 2030: [Strategija\_razvoja\_Slovenije\_2030.pdf (gov.si)](https://www.gov.si/assets/ministrstva/MKRR/Strategija-razvoja-Slovenije-2030/Strategija_razvoja_Slovenije_2030.pdf) [↑](#footnote-ref-8)
8. Prednostna področja S5 skupaj s fokusnimi področji in produktnimi smermi so opredeljena v Prilogi 1. [↑](#footnote-ref-9)
9. <https://commission.europa.eu/strategy-and-policy/priorities-2019-2024/europe-fit-digital-age/european-industrial-strategy_sl> [↑](#footnote-ref-10)
10. V nadaljevanju predstavljamo zgolj ključne pojme za katere ocenjujemo, da je pojasnilo smiselno. Pojmov, za katere se lahko predpostavlja splošno razumevanje, ne razlagamo podrobneje. [↑](#footnote-ref-11)
11. Splošni akt o postopkih (so)financiranja in ocenjevanja ter spremljanju izvajanja znanstvenoraziskovalne dejavnosti (Uradni list RS, št. 166/22 in 92/24). Dostopno na: <https://www.aris-rs.si/sl/akti/24/splosni-akt-aris-okt24.asp> [↑](#footnote-ref-12)
12. 12 [Merila-za-izbor-verzija-1.2-februar24-cistopis-19.2.24.pdf](https://evropskasredstva.si/app/uploads/2024/03/Merila-za-izbor-verzija-1.2-februar24-cistopis-19.2.24.pdf) [↑](#footnote-ref-13)
13. 13 Resolucija o znanstvenoraziskovalni in inovacijski strategiji Slovenije 2030 (ReZrIS30) [↑](#footnote-ref-14)
14. 14 PRIPOROČILO KOMISIJE (EU) 2024/774 z dne 1. marca 2024 o kodeksu ravnanja na področju soustvarjanja med industrijo

    in akademskimi krogi za valorizacijo znanja. [↑](#footnote-ref-15)
15. 15 PRIPOROČILO KOMISIJE (EU) 2024/774 z dne 1. marca 2024 o kodeksu ravnanja na področju soustvarjanja med industrijo in akademskimi krogi za valorizacijo znanja. [↑](#footnote-ref-16)
16. 16 <https://eur-lex.europa.eu/legal-content/SL/TXT/PDF/?uri=CELEX:32022H2415> [↑](#footnote-ref-17)
17. 17 <https://eur-lex.europa.eu/legal-content/SL/TXT/PDF/?uri=CELEX:32023H0499> [↑](#footnote-ref-18)
18. 18 <https://eur-lex.europa.eu/legal-content/SL/TXT/PDF/?uri=CELEX:32023H0499> [↑](#footnote-ref-19)
19. 19 41. člen ZZRID: odprti dostop do znanstvenih objav in raziskovalnih podatkov. [↑](#footnote-ref-20)
20. 20 Kot parafa velja elektronski podpis odgovorne osebe prijavitelja. [↑](#footnote-ref-21)
21. 21 <https://evropskasredstva.si/app/uploads/2024/08/NUS-2021-2027_verzija_1-2.pdf> [↑](#footnote-ref-22)
22. 22 [Navodila\_za\_komuniciranje\_EKP\_2021-27\_Podpisano.pdf (evropskasredstva.si)](https://evropskasredstva.si/app/uploads/2023/03/Navodila_za_komuniciranje_EKP_2021-27_Podpisano.pdf). [↑](#footnote-ref-23)
23. 23 [ESP-CGP-2021-2027\_300323\_koncna.pdf (evropskasredstva.si)](https://evropskasredstva.si/app/uploads/2023/03/ESP-CGP-2021-2027_300323_koncna.pdf). [↑](#footnote-ref-24)
24. 24 Obveznost označevanja na primer velja za pogodbo o sofinanciranju ali pogodbo med upravičenci in izvajalci, ne pa tudi za naročilnico, pogodbo o zaposlitvi ali interno dokumentacijo, kot je sklep o dopustu. [↑](#footnote-ref-25)